Cristiano Ronaldo oo farriin niyad dhis ah u diray Ciyaartooy da’yar oo laga helay cudurka Kansarka – Gool FM\nCristiano Ronaldo oo farriin niyad dhis ah u diray Ciyaartooy da’yar oo laga helay cudurka Kansarka\nHaaruun November 12, 2016\n(Lisbon), 12 Nof 2016 –Weeraryahanka xulka Qaranka Portugal iyo kooxda Real Madrid Cristiano Ronaldo ayaa farriin niyad dhis ah u diray Ciyaartooy da’yar oo uu haleelay cudurka halista ah ee Kansarka.\nWiilkan oo 19 jir ah ayaa xilli ciyaareedkan uun heshiis u saxiixay kooxda Boastiva ee Bortuqiiska, waxaana lagu magacaabaa Edu Ferreira balse nasiib darro waxaa lagu sheegay cudurka Kansarka oo uu haatan dawadiisa qaato, taas oo gebi ahaanba dhinac u tuurtay riyadiisii Kubadda Cagta.\nKooxda uu wiilkan qandaraaska la galay ayaa bixinaysa daawada uu qaadanayo Edu.\nRonaldo ayaa wiilkan yar u soo diray Funaanaddiisa lambarka 7′ ee xulka Bortuqiiska oo uu qoraal gacmeedna ku soo dul qoray, iyadoo sidoo kalena Ronaldo uu farriimo kale u diray inankan, waxaana uu u rajeeyay Caafimaad.\nCR7 ayaa caan ku ah inuu caawiyo dadka dhibaateysan ee dunida ku kala nool haba ugu badnaadeen carruurta da’da yar.\nInter, Milan iyo Barcelona oo iskula dheggan Roger Guedes\nDani Alves oo fariintan u diray Lionel Messi...(Kaddib kulankii uu xulka Brazil 3-0 ku dhuftay Argentina)


Itoobiya oo Xaalad Deg-Deg ah la geliyay iyo cabsi ka jirta Addis Ababa | KEYDMEDIA ENGLISH\nTPLF ayaa qabsatey labo magaalo oo ku taalla gobolka Amhara, iyagoo sheegay inay weerari doonaan Addis Ababa.\nADDIS ABABA - Gollaha Wasiiradda Itoobiya ayaa ku dhawaaqay xaalad deg-deg ah la geliyay guud ahaan dalka, taasoo billaabatay dhaqan-galkeeda Maanta oo Talaado ah, Nov 2.\nGo'aanka ayaa yimid kadib markii TPLF ay qabsatay dhowr magaallo oo ku yaalla gobolka Amhara, kadibna ay usoo dhaqaaqday dhanka Addis Ababa, iyagoo khatar gelinaya dowladda.\nAbiy Axmed ayaa shir deg-deg ah isagu yeeray taliyeyaasha Ciidanka, isagoo kala hadlaya xaaladda dagaal ee dalka uu galay, isagoo amar ku bixiyay in duulaan lagu qaado TPLF.\nBaarlamaanka Itoobiya ayaa la filayaa in berri uu ansixiyo xaaladda Deg-dega ah, waxaana kadib Xukuumadda ay qaadi doontaa tallaabooyin ay ku badbaadinayso Itoobiya oo qarka u saaran in Jabhadda Tigray qabsato.\nDadka ku nool Addis Ababa ayaa loogu baaqey inay hubka qaataan, oo magaaladda ka difaacdaan TPLF, waxaana Ciidanka la farey inay xiraan qof walba oo wada dhaq-dhaqaaq sharci darro ah, waxaana loo sameynayaa shacabka magaaladda aqoonsi [ID cards].\nGobollada Oromada, Afar, Soomaalida ayaa soo wajhday cabsi kadib markii TPLF xoojisay dagaalka iyo dhulka ay la wareegayso, iyadoo colaadda sokeeye kusii fidiyaso guud ahaan dalka.\nTigreeda mudo 30 sano aha ayay xukunka haysteen, waxayna ahaayeen kuwa aad looga baqo, oo saameyn ku leh siyaasadda iyo militeriga, iyagoo ah qowmiyad yar oo ka dhigan 6% shacabka dalka Itoobiya oo gaaraya in ka badan 100,000 oo qof.\nAbiy Axmed oo 2019 helay abaal-marinta Nobel Peace Prize ayaa hadda ku sifoobey dagaal-ooge, isagoo duulaan ku qaadey Nov 2020 gobolka Tigray, halkaasoo uu ka dhacay dagaal 11 bilood socday, oo lagu dilay kumanaan qof, sidoo kalena lagu barakiciyay malaayiin kale.\nDagaalka waxaa ka qeybgalay Ciidamo wadamada Eritrea iyo Soomaaliya u dhashay oo dowladda Abiy Axmed taageerayay, kuwaasoo wali dalka ku sugan, sida ay wararku sheegayaan.\nItoobiya ayaa kusii socota wadadii burburka, waxayna hadii la afgmebiyo dowladda saameyn dhinac walba ku yeelan doontaa dalalka deriska, oo Soomaaliya ugu horeyso.\nComments Topics: itoobiya soomaaliya


HOOSHEECA 2 - Kitaabka Quduuska Ah\n1Waxaad wiilasha walaalihiinna ah ku tidhaahdaan, Cammii, gabdhaha walaalihiinna ahna waxaad ku tidhaahdaan, Ruxaamaah.\n2Hooyadiin barya, ee barya, waayo, iyadu ma aha afadaydii, oo aniguna ma ahi ninkeedii. Oo wejigeeda ha ka fogayso dhillanimadeeda, oo sinadeedana ha ka fujiso naasaheeda dhexdooda,\n3si aanan iyada u qaawin, oo aanan uga dhigin sidii maalintii ay dhalatay, oo aanan uga dhigin sidii meel cidla ah, oo aanan uga dhigin sidii dhul engegan, oo aanan harraad ugu dilin.\n4Haah, oo carruurteeda uma aan naxariisan doono, waayo, waa dhillo carruurteed.\n5Waayo, hooyadood waa dhillowday, oo tii iyaga uuraysatay waxay samaysay wax ceeb weyn ah, waayo, waxay tidhi, Anigu waan daba gelayaa kuwa i caashaqa ee i siiya kibistayda iyo biyahayga, iyo suufkayga, iyo waxayga linenka ah, iyo saliiddayda, iyo cabniinkayga.\n6Haddaba bal eeg, anigu jidkaaga waxaan ku awdi doonaa qodxan, oo deyr baan iyada hor dhigi doonaa, si ayan dhabbaheedii u helin.\n7Oo iyana waxay daba geli doontaa kuwa iyada caashaqi jiray, laakiinse ma ay gaadhi doonto. Way doondooni doontaa, laakiinse innaba ma ay heli doonto. Kolkaasay odhan doontaa, Waxaan ku noqon doonaa ninkaygii hore, waayo, markaasaa iiga roonayd siday haatan tahay.\n8Waayo, iyadu ma ay ogayn inaan anigu siiyey hadhuudhka, iyo khamriga, iyo saliidda, iyo inaan iyada ku badiyey lacag iyo dahab ay iyagu Bacal ugu isticmaali jireen.\n9Haddaba sidaas daraaddeed anigu hadhuudhkayga wakhtigiisa waan ceshan doonaa, oo khamrigaygana xilligiisa waan ceshan doonaa, oo suufkayga iyo waxayga linenka ah ee cawradeeda dedi lahaana waan ka qaadi doonaa.\n10Oo haatan waxaan soo bandhigi doonaa ceebteeda iyadoo ay u jeedaan kuwa iyada caashaqi jiray, oo ninna iyada kama samatabbixin doono gacantayda.\n11Oo weliba farxaddeeda oo dhanna waan wada joojin doonaa, tan ciidaheeda, iyo bilaheeda cusub, iyo sabtiyadeeda, iyo shirarkeedaba.\n12Oo waxaan baabbi'in doonaa geedaheedii canabka ahaa iyo dhirteedii berdaha ahayd oo ay iyadu tidhi, Kuwanu waa kiradaydii ay kuwii i caashaqi jiray i siiyeen. Oo waxaan iyaga ka dhigi doonaa duud, waxaana daaqi doona xayawaanka duurka.\n13Rabbigu wuxuu leeyahay, Waxaan iyada u taqsiiri doonaa maalmihii ay fooxa Bacaliim u shidday, oo ay isku sharraxday hilqadaheedii iyo dahabkeedii, oo ay daba gashay kuwii iyada caashaqi jiray, anigase ay i illowday.\n14Haddaba bal eeg, qalbigeedaan soo jiidi doonaa, oo cidladaan iyada keeni doonaa, oo si qabow baan ula hadli doonaa.\n15Oo waxaan iyada halkaas ka siin doonaa beeraheedii canabka ahaa, oo dooxada Caakoorna waxaan uga dhigi doonaa albaab rajo, oo iyana halkaasay ku jawaabi doontaa, sidii waagii ay dhallintayarayd oo kale, iyo sidii maalintii ay dalkii Masar ka soo baxday.\n16Oo waxay maalintaas noqon doontaa inaad iigu yeedhid, Ninkaygiiyow, oo aadan mar dambe iigu yeedhin, Bacalkaygiiyow, ayaa Rabbigu leeyahay.\n17Waayo, afkeeda waan ka fogayn doonaa magacyada Bacaliimta, iyana mar dambe magacooda lama soo qaadi doono.\n18Oo maalintaas waxaan iyaga aawadood axdi ula dhigi doonaa xayawaanka duurka, iyo haadda samada, iyo waxa dhulka gurguurtaba, oo dalka dhexdiisa waan ka baabbi'in doonaa qaansada iyo seefta iyo dagaalkaba, oo waxaan ka dhigi doonaa inay si ammaan ah u jiifsadaan.\n19Oo waan ku guursan doonaa inaad weligaaba tayda ahaatid. Haah, oo waxaan kugu guursan doonaa xaqnimo, iyo caddaalad, iyo raxmad, iyo naxariis.\n20Oo xataa waxaan kugu guursan doonaa daacadnimo, oo adna Rabbigaad ogaan doontaa.\n21Oo waxay maalintaas noqon doontaa inaan jawaabo, ayaa Rabbigu leeyahay. Waxaan u jawaabi doonaa samooyinka, oo iyana waxay u jawaabi doonaan dhulka.\n22Oo dhulkuna wuxuu u jawaabi doonaa hadhuudhka, iyo khamriga, iyo saliidda, oo iyaguna waxay u jawaabi doonaan Yesreceel.\n23Oo anna dhulkaan iyada ku beeran doonaa, oo waan u naxariisan doonaa tii aan naxariista heli jirin, oo kuwo aan dadkayga ahaan jirin ayaan ku odhan doonaa, Idinku dadkaygaad tihiin, oo iyana waxay igu odhan doonaan, Adna waxaad tahay Ilaahayo.\n< HOOSHEECA 1\nHOOSHEECA 3 >


Rasmi: Suldaan Mahesh Babu oo shaaca ka qaaday filimkiisa 26-aad macluumaad ku saabsan | Filimside\nHome WARARKA MAANTA Rasmi: Suldaan Mahesh Babu oo shaaca ka qaaday filimkiisa 26-aad macluumaad ku...\nSuldaan Mahesh Babu dhawaan waxaa guul lixaad leh u gaaray filimkiisii Maharshi oo ahaa midkiisa 25-aad ee uu hogaamiye ka yahay haatana Superstar-kan Koonfur Hindiya laga dambeeyo gaar ahaana shirkada Telugu ama Tollywood la shaqeeyo wuxuu shaaca ka qaaday filimkiisa 26-aad.\nMahesh ayaa ku dhawaaqay in filimkiisa 26-aad la dhaho Sarileru Neekevvaru wuxuuna kusoo aadiyay ku dhawaaqista mashruuciisa xili uu maamusayo dhalashada sanad guurada aabihiis Superstar Krishna oo 75-sano jirsaday sidoo kalena Koonfur Hindiya barisamaadkii awood weyn ku lahaa.\nMahesh filimkiisa Sarileru Neekevvaru waxaa la daawan doonaa todobaadka ugu horeeyo Janaayo 2020 ama feestada Sankranti 2020 waxaana Director ka ah Anil Ravipudi waana mashruuc weyn oo si dhaqsi ah shaqadiisa ku bilaaban doonto.\nMahesh Babu ayaa xili wacan bartanka kaga jiro madaama filimkiisii ugu dambeeyay Maharshi guul weyn gaaray wuxuuna dhigtay xaflad isaga iyo qoyskiisa si ay guushan ugu dabaal dagaan waxaana la hadal hayaa in filimkan asigoo Hindi ah Salman Khan sameyn doono madaama fariintiisa aad looga helay balse arinkan weli si rasmi ah shaaca loogama qaadin.\nPrevious articleLabo arin oo ka cusub Salman filimkiisa Bharat: Middii waa farxad midna waa murugo!\nNext articleDaawo: Kanoute oo markale masjid ka dhisaayo Sevilla, Liverpool taageerayaashooda tacaalo ku dhacday, Wanda oo ubax nabadeed Inter u sido iyo qodobo kale oo xiiso badan nolosha cayaartooyda\nAhan Shetty iyo Tara Sutaria filimkooda Tadap oo dib u dhac...


Yuusuf Shaacir iyo Xarunta Dhaqanka Hargeysa: Iyama Ayaa Gardaran? | Somaliland Post\nHome Maqaallo Yuusuf Shaacir iyo Xarunta Dhaqanka Hargeysa: Iyama Ayaa Gardaran?\n“Gabaygii Cali Jaamac, Hinaasihii Tixda Gamadiid, Weedho Uu Ka Yidhi Hadraawi iyo Gaarriye + Kulannadii 1aad iyo 2aad ee aan arkay 2009 Xeeldheeraha”\nAbwaan Shaacir oo ah gabayaa wanaagsan, dhaqanyaqaan, maskaxsame leh garaad uu ku dhawro xogta kala geddisan ee afsoomaaliga, odhaahda iyo xilliga ah. Dhanka kalena qoraa. Waxa aan bartay mar uu Idaacadda Hargeysa ka tiriyay gabay jacayl ah hilaad 2002dii ah.\nSadarradiisa waxa ka mid ahaa:\n“Sidii dhidar xabaalaha qoduu, ceeb u dhacayaaye”.\nGabay jacayl ah buu ahaa. Markii dambe waxa aan ku sii bartay xogwarrankii ku saabsanaa maansadii dhexmartay Cambaro Axmed, Hurre Walanwal iyo rag kale. Waxa ku sii xigay duubitaankii Siinleyda. Waxa uu ahaa nin hodan ku ah afka, dhaqanka, suugaanta iyo Sooyaalka Soomaalida. Tusaale lagu hirto ayuu ahaa, waa markii aanan qofnimadiisa toos u bogannin. Sidaa uu xasuusta badan yahay ayuu u xagasho badan. Gogoldhig weeye, garnaqu waa dambeeyaa…\n12kii Mey sannadkii 2009ka, maalin Arbaca ah waxa aanu wakhti ku beegan 04:00tii galabnimo aniga iyo Cabdiwaaxid Cali Gamadiid booqannay hudheelka Hadhwanaag ee magaalada Hargeysa oo uu deggenaa Qoraagii Caanka ahaa ee Aw Jaamac Cumar Ciise naxariistii janno Alle ha siiyo’e oo socdaal ku yimi Somaliland. Waxa la sii joogay ama aanu meesha ku wada kulannay Yuusuf Cismaan Cabdulle (Shaacir). Cabbaar ayaanu is-barasho, bariido iyo sheeko wadaagnay.\nMarkii aanu in door ah la joognay ayaa uu Cabdiwaaxid Cali Gamadiid mariyay gabay uu curiyay oo magaciisa la yidhaahdo\nSi fiican ayaanu uga bogannay aniga iyo Aw Jaamac Cumar Ciise gabayga uu tirinayay Abwaan Cabdiwaaxid Cali Gamaddiid. Markii gabaygi dhammaaday ayaa uu la dhacay Aw Jaamac waxaanu yidhi weedho aan ka sii xasuusto “Adeer gabaygaagu waxa uu leeyahay dhismaha maansadii Maxamed Cabdalle Xasan”. Bogaadin kaddibna wiilkiisa (Cabdirisaaq Aw Jaamac Cumar) oo la socday ayaa uu ku yidhi “inoo qor taleefanka Cabdiwaaxid”.\nInta uu Abwaan Cabdiwaaxid Cali Gamadiid marinayo gabaygiisa; Shaacir waa uu fooraraa, murugoonayaa, dhabanka iyo gacanta ayuu isku hayaa. Waxa aad mooddaa in gabbal u dumay. Shaw haddii uu maqlo cid gabyi kartaba gorodda ayaa uu laallaadiyaa. Mar dambe ayuu soo miiraabay oo yidhi “Dadku ma fahmayaan gabayga aad tirinayso. Weliba qolad qurbaha waxa ku adag afsoomaaliga, waanigii dhawaan tegay Ingiriiska”. Mar dambe ayaan sii baran doonaa sida uu hinaasaha xirfaddu ugu sii talax-tegay. Halkaas ayaa aannu isku barannay Yuusuf-Shaacir, aniga oo magacayga u sheegay.\nMarkii aanu cabbaar wada joognay aniga, Cabdiwaaxid, Yuusuf Cismaan Cabdulle (Shaacir) iyo Aw Jaamac Cumar Ciise waxa noo yimi Boobe Yuusuf Ducaale, Axmed Aw Geeddi Maxamuud iyo Xasan Cabdi Madar oo u socday qaban-qaabada xaflad soo-dhaweyn ah oo Aw Jaamac loogu qabtay Hargeysa 14kii Mey 2009ka. Waxa kale oo ay abwaannadaasi rabeen in isku-xidh, xidhiidh iyo wadashaqayn loo sameeyo qalinleyda ku nool dhulka amniga ah ee Soomaalidu degto.\nXafladdaasi waa tii uu Yuusuf Shaacir ka yidhi” Abwaan Dirir Warsame ayaa tiriyay gabayga ay sadarradiisa ka mid yihiin\nMuslinnimo nimaan kugu hagayn, muuminnimo khaas ah\nGaal maxasta kuu dhawra ood, magansataa dhaama”\nRag madashaas joogay ayaa ku ururay. Inta ay jiciir iyo wadhi raaceen ayaa uu jaanta wax ka deyay kkk anigu xafladdaas ma joogin. Wixii ka dhacay ma idiinka warramaa?\nAw Jaamac Cumar Ciise oo ah qoraagii ururiyay Gabayada Sayid Maxamed Cabdalle Xasan iyo taariikhdii Daraawiishtu waxa uu maansada Cabdiwaaxid ku labeeyay tii Sayidka. Waxa ay ahayd markii kowaad ee aan la kulmo Marxuunka.\nYuusuf Cismaan Cabdulle (Shaacir) waxa aan markii labaad kula kulmay Hargeysa 2009kii. Waxa uu hor fadhiyay Gargaar Hotel. Mudane ay is-aqoon lahaayeen oo aanu wada soconnay ayaa doonay inuu Shaacir iskaaya baro, kaddibna waxa uu yidhi “Ninkaasi miyaanu Gahayr ahayn, waannu is aragnay maalin hore”. Xasuusbadnaantiisa ayay taasi ii xoojisay.\nXilligaa 2aad ee aan is aragnay; waxa dhacayay aroos Cawaale Aadan looga yeedhay Jabuuti, waxa uu lahaa “Ku yar oo fannaan ahna Jabuuti ayay ka soo casuumayaan, lacagna way siinayaan. Annagana way noo yeedhayaan xitaa baabuurka shidaal kuma shubayaan”. Taagga hudheel galbeedka magaalada ah in baadrool loogu habeeyo baabuurka ayuu rabaa. Walaw uu maalmahaas uun ka soo laabtay Ingiriiska oo ay geysay Xarunta Dhaqanka ee Hargeysa; waxa muuqday inuu ka cabanayo busaarad baahsan.\nWaxa aan u sheegay in aroosyada laga qaybgalo lacag la’aan. “Abwaan Gaarriye waxa uu ka qaybgalay aroos-wadareedkii TELESOM ay shaqaalaheeda u qabatay, isaga oo ka yidhi “Aydhis waxa dawo u ah Ii-dhis (ii aroos), miyaanay caadi ahayn?”. Waxa uu yidhi “Gaarriye saami (sheer ayuu ku leeyahay TELESOM. Ma waxa aad moodaysaa in uu la mid yahay Hadraawigan inanta yar ee baadhiga (xafladda) dhiganaysa uga imanaya Burco.”\nAbwaan Hadraawi isaga oo xurmayana gabadh reer Somaliland ayuu munaasibaddeeda guurka uga yimi Togdheer si uu Hargeysa ugaga qayb galo. Marka aan arkay sida uu taayirka u marinayo abwaannada waaweyn dib ayaan u fadhiistay. Ninka Gaarriye iyo Hadraawi ka baydhi waayay, cid kale biyo uma kabbanayo.\nWeedhaha kale ee aan ka sii xasuusto kulankaas waxa ka mid ahaa “Ciyaal yaryar baa iska odhanaya buug baan qorayaa”. Markaas 23 jir ayaan ahaa buugna waa aan waday. Waxa aan is idhi ma ku tidhaahdaa “16 sanno ayaan ku jiray dugsiyo, jaamacad iyo malcaamad, miyaanan xaq u lahayn inaan wax qoro? Adigu se sideed wax u qori kartaa xitaa higgaadda afka ayaa aanad aqoon ama dhawaan baratay’e?”. Ixtiraamka oo qanjaha i joogay ayaan uga baaqday garnaqsigaas.\n“U Dhoofintii Ingiriiska, Eedayntii Xatooyada Suugaanta Salaan, Xurmo-la;aanta Hadraawi iyo Gaarriye + Wuxuu Abaalcelin Ka Dhigay”\nWaxa aan si kooban u faaqidi doonaa abaallo iyo wanaag ay Xiito u galeen madaxda Xarunta Dhaqanka Hargeysa, kuwaas oo ku sinnaa 2008dii. Damiirka sami waxa uu xasuustaa wanaag hore haddii xilkasnimo jirto. Waxa kale oo aan faaqidi doonaa halka ay kala taagan yihiin Hadraawi oo ahaa abwaankii Shaacir ku xidhay Xarunta Dhaqanka iyo bahda suugaantaba. Sidii Sakaaro la ii odhan jiray 1997-2005 kkk Xiito waa magacii Yuusuf ku caanomaalay intii aanu Shaacir la bixin. Dad kooban ayaa xogahan og. Muhammad Suleiman illaa 2009kii ayaannu isku xer ahayn. Si gaar ah ayaan u salaamayaa.\n2008dii ayaa hal-abuurro waaweyn loo kaxaynayay carriga Ingiriiska, waxa ka mid ahaa Hadraawi iyo Aadan Tarabbi. Waxa la is-weyddiiyay “Yaa lagu saddexeeyaa?”. Dad badan ayaa soo jeediyay in Abwaan Ahmed Aw Geeddi noqdo ka 3aad, waxa ka mid ahaa Hadraawi. Yuusuf Shaacir oo qorshaystay in sannadkaas la dhoofiyo ayaa olole bilaabay.\nTolkii ayuu soo kaakiciyay. “Iga qabta Hadraawi ayaa iga reebaya kaxaynta” ayuu yidhi. Wuu yaabay Hadraawi oo yidhi “Wallay iga tahay adeer, in aanan odhannin reeba Yuusuf”. Si uu isaga aammusiiyo ayuu Hadraawi abaabul u galay in ninkaas lagu guntado oo dayuurad la saaro, lagana dejiyo Landhan.\nXalki waxa uu noqday in loo tanaasulo. Abwaan Axmed Aw Geeddi waxa uu ka tirsanaa HAAFAYOOKO (HAVOYOCO) oo sannadkaas xafiis ka furanaysay Ingiriiska. Ururkaas ayaa Ayan Mahamoud Cashuur ku yidhi “Axmed ma u helaysaa dal-ku-gal (Visa)? Haayad ayaa bixinaysa qarashka socdaalka?”. “Haa” ayay tidhi sidaas ayuu Axmed Aw Geeddi ku dhoofay. “Kaxayntaba, ilaalinta ayaa nagaga darnayd” ayaan maqlay.\nLaba sanno kaddib kolkaas ayay Madbacadda Ponts Invisible oo uu Jama Musse Jama madax u ahaa daabacday buugga Tolow Colka Jooja ee laga qoray Maansadii Salaan Carabbey, isla markaasna uu ku magacawnaa Yuusuf Shacir. Laakiin qarax ayaa halkaas ka dhacay. Waxa uu Xiito sheegaa inuu qoray laba buug oo muran ku jira (Tolow Colka Jooja iyo Siinley) iyo mid laga qoray oo uu saluugay. Laba waa aan u soo noqon doonaa.\nMaansada Salaan Carabbay waxa hore u qoray, waxaana lagu daabacay magaalada Shiefield ee carriga Ingiriiska. Hal nuqul oo soo gaadhay Naadiga Halkaraan ee Burco ayuu Shaacir gacanta ku dhigay. Markaas kaddib ayaa loo daabacay ka Shaacir, waxaanu xeeldheeruhu u warramay Hadhwanaagnews. Waxa kaddib hadlay Yuusuf Arts oo sheegay in uu dacweynayo Shaacir iyo shirkadda daabacday buugga labada.\nDhac iyo ku tumasho xuquuq qoraal ayaa guudka loo saaray xeeldheeraha, isla Hadhwanaagnews ayaa waraysi ka qaadday Yuusuf Arts. Shaacir uma garnaqsan sidii sharciga ahayd, odayaal tol ah baa dhex galay. “Is daaya walaalleyaal” baa la yidhi. Kama xumaannin in Shaacir lagu qabsado buugga, waxa dhib ahayd in uu xog muran ku jiro ula tegay shirkad caalami ah. Qalbiga ayaan berigaa ka tacsiyadeeyay Jaamac Muuse Jaamac iyo madbacaddii Ponts Invisible.\nHaddii dhawaanahan Xiito la weyddiiyay “Ka warran caafimaadka Hadraawi?”, waxa uu saddex goor ku celiyay “Wuu nool yahay. Wuu nool yahay. Wuu nool yahay”. Ma geli karo guriga Hadraawi keligii illaa cid uu ku dabadhuunt. “Wuu asaasaqay” ayuu meel walba ka leeyahay. Miyuu Xiito ka hadlay hortay Bandhiggii Hawaalewarran; waxan joogay Buuhoodle? Ma Hadraawi baan ka baydhaa oo Xiito ayaan raacaa? Axmed Maxamed Faarax (Badeed) ayaa xogogaal ah.\nAqoonyahan Rashiid Cabdillaahi (Gadhweyne) ayaa falanqaynta maansada Shaacir ku daray “Waxa aad mooddaa in Hadraawi meelaha qaar kaa qoollaaliyaayo”, haa waa inuu raacay ama ku dayday Hadraawi. Mar ayay warbaahintu weyddiisay “Maansadaadu waxa ay leedahay qaabkii Hadraawi, ka warran”. Waxa uu ku warceliyay “Isaguba Gudban iyo Gooshaash buu isku daray, oo uu gabayga Gudgude ka dhisay”.\n2011kii ayaan taleefanka ka wacay Gaarriye oo ku xanuunsanaya Norway, kaddibna maqaal duco ah ayaan qoray. Xiito ayaannu isku aragnay Emperial Hotel, waxaanu yidhi “Ninka aan masaajidka ila gelayn u ducayn maayo” ayuu yidhi. Waxan u sheegay in xidhiidhka addoonka iyo Ilaahay yahay wax gaar ah, isla markaana uu Gaarriye xurmo mudan yahay. Wuxuu sheegayaa xitaa run ma ahayn. Malaha maqaalka ayuu ka xumaa uun.\nDhegahayga ayaa wax walba maqla, shidh! Haddana maanso baroordiiq ah ayuu u curiyay markii Gaarriye dhintay, oo la yidhaahdo Gorgorkii dabayshaday. Isla tixdan ayuu ka akhriyay Xabaashii Dhoodaan ee Jigjiga isaga oo iska dhigaya inuu ugu baroordiiqay Dhoodaan. Waar ka daa! Walaa xawla, miyaanay munaafaqad ahayn? Gaarriye iyo Shaacir wanaag kuma wada noolayn marka horeba “Ma ninka Hadraawi looga taag waayay” ayuu Gaarriye odhan jiray. Xuseen Badhaani Alle ha u naxariisto Abwaan Gaarriye.\nWaxa uu in badan Shaacir daaddifayn jiray in Miisaanka Maansada ay heleen Gaarriye iyo Carraale, waxa uu igu yidhi “Miisaanka maansada waxa helay Xaaji Muuse Galaal IHUN. Isaga ayaa buug u dhiibay Gaarriye iyo Carraale. Maraggeedii waxa ka mid ah Muuse Cabdi Cilmi. Buugaagtii Xaaji Muuse Galaal waa la hayaa”. Waxa aan ku celceliyay in Muuse Cabdi Cilmi hadlo. Ma ay dhicin. Rag ayaan u sheegay xogtan, waxaanay yidhaahdeen “Waa warkii Shaacir” shaw iyaga ayaa yaqaannay.\nLa soco Qaybo kale………..


Sida loo cadaadiyo loona kala furfuro faylasha Linux | Laga soo bilaabo Linux\nQodobkaan waxaan ku baran doonnaa cadaadi oo kala furfuro faylasha ka soo qaad qaybta aad ugu jeceshahay GNU / Linux, dhammaantood adoo adeegsanaya amarrada qalabka. Waa maqaal loogu talagalay dadka bilowga ah oo ku jira kuma soo dari doonno daaweynta tarballs sida casharrada kale, maaddaama ay kaliya muujineyso sida cadaadiska iyo hoos u dhaca loo sameeyo iyada oo aan lagu xirin aaladda daamurka ee cajiibka ah.\nIn kasta oo riixitaanka iyo hoos u dhigidu ay fududahay, dadka isticmaala inta badan waxay ka baadhaan internetka sida loo sameeyo ficilladan. Waxaan u maleynayaa in si ka duwan nidaamyada kale ee hawlgalka sida MacOS iyo Windows halkaas oo qalab garaaf ah oo aad u gaar ah oo macquul ah loo adeegsado, GNU / Linux badanaa waa la soo bandhigaa qaabab badan iyo qalab kala duwan oo mid kasta oo ka mid ah, in kasta oo ay sidoo kale jiraan qalab fudud oo xagga garaafka ah ...\nXakamaynta iyo hoos u dhaca waxaan u adeegsaneynaa laba xirmo oo aasaasi ah, maadaama ay yihiin, malaha, qaababka ugu baahida badan ee aan la kulanno inta badan markaan ka shaqeyneyno Nidaamyada Unix-like. Waxaan ula jeedaa gzip iyo bzip2.\n1 Ku shaqeynta gzip\n2 Ku shaqeynta bzip2\nKu shaqeynta gzip\npara ku cadaadi gzip, Qaabka aan usameyneyno waa Lempel-Zi (LZ77), mana ahan ZIP sida oo kale, maadaama magaca uu horseedi karo jahwareer. Magaca wuxuu ka yimid GNU ZIP, waxaana loo sameeyay bedel ahaan qaabka ZIP, laakiin isku mid maahan. Waxaan rabaa inaan caddeeyo taas ... Hagaag, inaan isku cadaadiyo feyl:\nTani waxay soo saartaa feyl loogu magac daray mid u dhigma kan asalka ah oo leh kordhinta .gz, tusaalihii hore waxay noqon laheyd document.txt.gz. Taabadalkeed, wax ka beddel magaca soo saarida mid gaar ah:\npara siidayn Waxa horay loo cadaadiyey ayaa si siman u fudud, in kastoo aan isticmaali karno laba amar oo kala duwan oo leh saameyn isku mid ah:\nWaanan heli doonnaa feylka siib la'aan la'aan .gz kordhin.\nKu shaqeynta bzip2\nSida for bzip2, wuxuu la mid yahay barnaamijkii hore, laakiin wuxuu la socdaa algorithm isku soo ururin ka duwan oo loo yaqaan 'Burrows-Wheeler' iyo 'Huffman coding'. Kordhinta aan ku hayno kiiskan ayaa ah .bz2. Si loo cadaadiyo feyl, waa inaan isticmaalnaa:\nTani waxay keenaysaa dokumenti cufan.txt.bz2. Waxaan sidoo kale ku kala duwanaan karnaa magaca wax soo saarka oo leh xulashada -c:\nXadgudubka waxaan u isticmaali lahaa ikhtiyaarka -d ee qalabka bunzip2 oo magac u yaal ah:\nWixii macluumaad dheeraad ah waad isticmaali kartaa lab waxaa ku xigay taliska ...\nWadada buuxda ee maqaalka: Laga soo bilaabo Linux » Casharrada / Buugaagta / Talooyinka » Sida loo cadaadiyo loona kala furfuro faylasha ku jira Linux\nAad baad ugu mahadsantahay qoraaladaada, marwalba way faa'iido leeyihiin.\nWaxaa laga yaabaa inay xiiso laheyd in sidoo kale la xuso xz, maadaama sidoo kale xoogaa loo isticmaalo. Waxay kuxirantahay meel udhaxeysa bzip2 (tartiib tartiib ah, laakiin waxbadan baa cadaadiya) iyo gzip (dhakhso badan, laakiin waxtar yar). Tani waa saf ballaaran, maxaa yeelay sida wax walba ... waxay kuxirantahay. Taarrada lagu daro faylasha Debian / Ubuntu .deb badanaa waxay ku yimaadaan iskudhaf qaabka xz.\nHabka loo adeegsado waxay la mid tahay amarrada kale sos.\nJawaab Jaime Perea\nWaad salaaman tahay, waxaan jeclaan lahaa inaan weydiiyo in tan la sameeyo laakiin tar.gz maadaama ay tahay tan ugu isticmaalka badan (feker ahaanteyda marka loo eego wax kasta oo aan ka soo dejiyo internetka)\nMaxay ka yiraahdaan qaabab badan oo caan ah laakiin qaab-dhismeedka iskudhafka badan sida .7z? Waa inay iyaguna magacaabaan\nNabadeey Jose, waxa ku dhaca faylasha tar.gz waa inaad isticmaasho amar kale kaas oo ah daamur iyo kiiskan amarka daamurku isagu kaligiis ma cadaadiyo (ama hoos uma dhigo) laakiin waxaa loo isticmaalaa in lagu kooxeeyo (ama aan lakala bixin) dhowr faylal oo mid ah, tani waxay leedahay isdhexgal amarka gzip iyo bzip2 oo aad ku cadaadin karto oo aad ku burburin karto.\nKu jawaab omeza\nXaqiiqdii waad saxan tahay Ernesto, qaab 7z oo bilaash ah oo boos u sameysmaya naftiisa Windows, bedelida zip iyo rar, oo miyayna sheegin?\nQarnigii 21aad oo wali la adeegsanayo amarro si loo cadaadiyo feyl fudud? Qoraalkani waa murugo\nWaxaa laga yaabaa inay iyaduna xiiso laheyd


Xisaabta Ghostwriter I Waxaan fileynaa buundooyinka sare ee waraaqaha\nQorayaashayagu waxay leeyihiin khibradda lagama maarmaanka u ah xisaabta\nMarkaad tahay arday xisaabta, waxaad baran doontaa aqoon takhasus leh oo ku saabsan hababka xisaabta. Maalmahan, aqoontani waxay baahi weyn ugu jirtaa jawiga ganacsiga. Tan waxaa ka mid ah, tusaale ahaan, fikirka la taaban karo, hal abuurka iyo xallinta qaabeysan ee arrimaha murugsan. Hab nadiif ah oo sax ah oo loo shaqeeyo ayaa sidoo kale aad muhiim ugu ah barnaamijkan shahaadada iyo qoraallada tacliinta. Xirfadahaan muhiimka ah waxay horseed u yihiin baahi sii kordheysa oo loo qabo xisaabaadka. Tirada hoos u dhacaysa ee ardayda ka qalin jabisay cilmiga dabiiciga sidoo kale waxay keeneysaa tan. Waxaa jira dalab gaar ah oo ka imanaya shirkadaha iyo hay’adaha dawladda. Haddii aad xiisaynayso, sayniska dabiiciga ahi waa koorso aad u xiiso badan laakiin sidoo kale aad u adag. Qeybaha ay ka kooban tahay barashadaada xisaabta ayaa tusaale ahaan ah\nFalanqaynta I ilaa III,\nXisaab xisaabeed iyo mid tiro,\nInta lagu jiro maalmaha iskuulkaaga, waa inaad ogaatay in xisaabta ay tahay waxa ka sarreeya sarreenka iyo buunshaha. Ma ahan wax ka duwan inta lagu jiro daraasadaha. Dhibaatada aad u sareysa ee koorsada awgeed, xisaabta ayaa ka mid ah koorsooyinka ay si gaar ah arday aad u tiro badani noo yimaadaan. Waxaad heleysaa taageerada aad loogu baahan yahay. Sida hoos lagu sharaxay, faa'iidooyinka ayaa muuqda.\nWaxaa jira shaqo-bixiyeyaal badan oo suurtagal ah adiga qalin-jabiya ahaan Qeybaha caadiga ah ee shaqada ee xisaabyahannada maalmahan\nbangiyada iyo shirkadaha caymiska\nLa-talinta iyo xakamaynta\nJaamacad iyo xarun cilmi baaris\nDeegaanka warshadaha (baabuurta, injineernimada korantada, iwm.)\nXirfad aad uwanaagsan oo xirfad leh ayaa ku sugeysa kadib shahaadadaada Bachelor-ka ama Master-ka. Guul waxbarasho oo aad u wanaagsan iyo shahaadada mastarka ayaa looga baahan yahay tan. Qoraagayaga dhinacaaga ayaa ku siin doona caawimaad badan. Ka dhaadhici naftaada awoodayada hadda! Kadib markii kuugu horeysay si waxaa hubaal ah inay jiri doonaan amarro badan oo dabagal ah shaqadeenna habboon awgeed! Haddaba nala kaxee Kontakt on!\nQoraalka ghost ee xisaabta guud\nXaaladda maadadaadu waa mid aad u sareysa oo ah heerka ka-tagista ardayda. Shahaadada celceliska sare ee sayniska dabiiciga waxay siisaa fursad aad kuhesho mushaar bilaw badan kadib markaad bilowdo xirfadaada. Hay'adayada ayaa kaa caawin doonta inaad hesho darajo wanaagsan. Inaad qorto shaqadaada ayaa kaa caawin doonta tan. Shaqada tacliimeed, waa inaad u isticmaashaa wakaalad ghostwriter ah. Qorayaashayagu waxay qoraan shaqadaada. Qorista shaqada guriga ma aha hawl fudud oo la baran karo inta lagu guda jiro waxbarashadaada iyada oo aan lagu dadaaleynin. Qoraa aqoonyahan cirfiid ayaa kaa caawin doona tan. Qoraa cirfiid shaqsiyeed ayaa ku dhinac jooga si loo hubiyo tayada shaqadaada. Qoraaga tacliinta ayaa kaa caawin doona qoraalkaaga waxbarasho. Si loo soo gudbiyo shaqada sayniska, shaqo badan oo hordhac ah waa in la qabtaa.\nWaan kaa caawin doonaa adiga Shaqada guriga, shahaadada bachelor, shahaadada Masterka ama qoraalka ama sidoo kale shaqooyin xisaabeed oo adag. Iskuxidheenna qorayaasha waxay si ballaaran ugu saleysan yihiin cilmiga sayniska dabiiciga ah. Qoraalka ghostwriterka waxaad ku leedahay faa'iido inaad ku heli doonto khabiir ku habboon qaybtaada gaarka ah. Waayo-aragnimadeennu waxay muujisay in hal qoraa aanu sinnaba ugu filnayn qayb kasta oo daraasad ah. Adeegayagu wuxuu ku siin karaa wax kasta Aagga Khibradda bixi khabiir. Waxaan kugu taageereynaa sameynta waraaqo tacliimeed. Waxaan sidoo kale ku siineynaa caawimaad ku saabsan sixitaanka shahaadadaada bachelor ama mastarka. Waxaad la yaabi doontaa qoraaladeenna aqoonyahannada. Waxaan nahay garabkiina sidii lamaane karti leh. Waxaan uga jawaabnaa dhammaan weydiimaha macaamiisha-si gaar ah iyada oo loo marayo taageerada shakhsi ahaaneed ee dhow Waaxyaha. Beertaada sidoo kale, dabcan. Taada dhis baaritaan oo waxaan kuu samayn doonnaa dalab si gaar ah ugu habboon baahiyahaaga!\nXisaabta qaybta aljebrada toosan\nAdoo kaashanaya aqoonta aljebrada toosan, waxaad abuuri kartaa moodello xisaab xisaabeed fudud. Iyaga ayaa loo isticmaali karaa si loogu ekeysiiyo moodellada qorshaynta hawlgelinta geynta tamarta. Hawsha ujeedadu waxay noqon kartaa, tusaale ahaan, yareynta kharashka. Waxaad markaa u adeegsan kartaa tusaalahaaga xisaabeed si aad u ogaato sida ugu macquulsan ee isku dhafan koronto loo heli karo waddan.\nAqoonta aad ka heleyso waxbarashadaada, waxaad sidoo kale wax ku bari kartaa iskuul waxaadna u sharixi kartaa cadeymaha xisaabta fudud ee ardayda ama aad ku biirin kartaa isleegyadaada kaladuwan ee ugu horeeya iyaga. Dabcan waxaa lagaa taageeri doonaa waxbarashadaada dhameystiran si aad u soo bandhigto aqoonta sida habboon loogu diyaariyey ardayda.\nAagga xisaabta ganacsiga\nXisaabiyeyaasha ganacsiga waxay baahi weyn u qabaan shirkadaha. Xisaabiyeyaasha maaliyadeed sidoo kale waxay sumcad wanaagsan ku leeyihiin ganacsiga. Sida xisaabiyeyaasha ganacsiga, tusaale ahaan, shirkaduhu waxay falanqeeyaan softiweerka, sameeyaan xisaabinta iyo inay sameeyaan caddeyn xisaabeed.\nHubinta tayada ee xisaabta


Wararkii Ugu Danbeeyey Boosaaso Iyo Ciidamada Ugu Badnaa oo Gaadhey | Wararka Khaatumo , Somaliland , Puntland Iyo Somalia\nXaaladda magaaladda Boosaaso ayaa shalay ilaa saaka degan kadib markii arbacadii ay ciidamo ka tirsanaa daraawiishta Puntland iyo ciidamo beeleed wada socda ay si xoog ah gudaha ugu galeen magaalada.\nWararkii ugu dambeeyey ayaa sheegaya in maamulka Puntland ay ciidamo iyo tikniko fara badan ku daabulayaan gudaha magaalada Boosaaso waxaana jira taxadar badan oo dadweynuhu ka muujinayaan dagaal dhaca.\nIlo-wareedyo ku sugan magaalada ayaa sheegay in go’aanka xukuumadda Saciid Deni ay ciidamo dheeri ah ugu soo daabuleyso magaalada uu horseedi karo dagaal dib uga qarxa.\nDagaalkii arbacadii ka dhacay magaalada Boosaaso ayaa ahaa mid la saadaalinayay maalmaahaan oo dhan sababo la xiriira tallaabada ay qaaday xukuumadda Deni oo ay kula wareegeyso shirkadda PDG.\nPDG waa shirkad illaa muddo dheer soo shaqeenaysay, waxaa leh ganacsato reer Bari ah uu ugu tun weynyahay ninka ka danbeeyay abaabulka ciidamada soo galay Boosaaso oo loogu yeero Bashiir C/llaahi Saalax Deer.\nShirkadda ayaa ciidamada PMPF-ta ee Imaaraadka taageerto u qaabilsanyihiin wixii loogistika ah, halkaas oo ay macaash fiican ganacsatadaasi ugu jirtay ka hor inta aysan isku dhicin saaxiibbadii markii hore ku shirkoobay.\nDhinaca kale, waxaa magaalada ka socda olole nabadeed oo ay wadaan culimada iyo waxgaradka kale ee ku dhaqan si xal looga gaaro xiisadda.\nCulimada, isimada iyo nabadoonnada gobolka Bari ayaa sheegay inay wadaan dadaal nabadeed oo ay doonayaan in xal laga gaaro wax walba oo nabadgelyo xumo keeni karo.\nPrevious articleDEG DEG: Dagaal culus oo ka socda Buuraleyda Galgala, Saldhig la difaacay & Weerarkii ugu cuslaa.\nNext articleMadaxweyne Farmaajo oo galabta dalka dib ugu soo laabtay & Wasiir Cawad oo kashifay arrimo badan\naxmed November 15, 2019 At 12:05 pm\nBosaso waa in lagu kala baxaa, ma soconeyso jabhadeyn, hala soo qabto kuwa qaska ka dambeeya, deni, kubbada adaa lagugu soo laadey wataa.\nDab La Ridey November 15, 2019 At 1:51 pm\nCiidamaddi uu watey Ninki Cali Saleebaan ee ka yimid Maraykanka weli wuxu haysta qayb ka mid ah Bosaso wuxuuna qabsaday maxaabis badan oo askarti DENI.\nCali saleebaan iyo Dishiishle oo magaaladda Bosaso iyagu iska leh Taariikh ahaan iyo degaan ahaan in Kooxda yar ee ”’ AL-ITIXAAD ”’ ama ”’ Aaranjaan ”’ loo yaqaano ay ku amar-kutaagleeyaan wax la aqbali karo ma aha cali saleebaan waa diiday arintaas.\nBosaso noqon kari mayso meel ay itixaad siday doonaan ka yeelaan.\nMr Deni 6 bilood ayu ku soo xidhay oo soo dumiyey Puntland oo meel walba xabad iyo dagaal ka taagan tahay maxaa kalo hadhay oo laga sugaya.\nMarxuum cabdulahi yusuf wuxu yiri Al-itixaad khatar bay ku tahay nabadda puntland iyo somaliya.\nOgow aaranjaan waxa wata Ciise maxamud iyo cusman maxamud, Cumar maxamud xoog buu ula dagaalamay Al-itixaad ama Aaranjaan qofba sidu u yaqaano wakhtigi marxum cabdulahi yusuf.\nqof ay iyagu wataan ayaa ka shaqayn kara puntland dadka kale daaqaday kala baxayaan.\nDadka umaleeya in Deni uu wax wanaagsan soo wado wey ka caqli xun yihiin aaranjaan.\nCali Saleebaan wey hubaysan yihiin si xoog leh waxaa kale oo si xoogle u hubaysan Dishiishle.\nhadday noqoto xoog la isu sheegto wale waa lagu jabayaa Bosaso allow yaa u sheegay Al-itixaad.\naxmed November 15, 2019 At 9:43 pm\nDagaal waa khasab in uu dhaca, ilaahey waa baajin karaa, laakiin xaalku sidauu hadda u socdo, Rag tijaara ayaa keenay maleeshiyada, iyaga oon tooda la yeelin, waxay dheheen waa dagaal. hadii meeshaa dagaal ka dhaca wixii khasaare yimaada iyaga ayaa dhaarka saari doona, hadda ganacsi beyba ka hadlayaane, dhiig haduu dhaco ,waa yaa ka masuula.\nNuur November 15, 2019 At 11:08 pm\nwar ninka dablaridey la yiraahdo dhiig tolkii jecelaa, oo berigii hore waxaan moodi jiray inuu ninku tolkii u turu lahaa.\nDab La Ridey November 16, 2019 At 4:28 am\nTolkay Dhiigiisa ma jecli mana Rabo laakin Dulmiga ma shaqayn karo, waxaana ka socda Bariga Puntland waa Dulmi iyo wax aan la aqbali karin.\nMajeerteen ayaa dacwoonaya oo ka cabanaya dulmiga bal hartiga kale iskaba Da’a ?\nAnigu waxaan ka soo horjeedaa ”’ AL-itixaad ”” ama Aaranjaan waxa hadda loo yaqaano.\nweliba kuwi oo haysta ”’Isgaarsiinta”’ Puntland & Ganacsiga oo dhan bal ka waran.\nMarxuum Cabdulahi yusuf iyago intaas ka awood yar ayu baacsaday oo saaray Buuraha ”Highlands ”\nloo yaqaano. bal ka waran kuwi oo hadda xoog yeeshay.\nNinkan Jareerta ah ee DENI loo yaqaano lix bilood ayu ku soo xidhay mustaqbalki puntland waxaynu dhowrno waa waxa ka soo socda Bari !!


MUQDISHO, Soomaaliya - Waxaa qabsoomi waayay kulankii 3aad ee Kalfadhiga 5aad ee Gollaha Shacabka, kaasoo fashil kusoo idlaadey kadib markii buuq iyo sawaxan hareeyay Hoolka shirka.\nFashilka ayaa yimid kadib markii Xildhibanada isku khilaafeen in kulanka laga dhigo mid albaabada u xiran oo saaxafadda banaanka looga saaro iyo in laga si furan oo warbaahinta goobjoog ka tahay su'aallo loo waydiiyo wasiiradda difaaca iyo amniga.\nMaxamed Mursal Sheekh C/raxmaan, gudoomiyaha Gollaha Shacabka ayaa ku dhawaaqay inuu xiran yahay kulankii maanta, oo u qabsoomi waayay fowdo iyo buuq ay sameeyeen Xildhibaanada mucaaradka.\nFadhigii maanta ayaa ahaa mid aad loo sugayay, oo todobadkii tagey looga wacay Wasiirada amniga iyo Gaashaandhigga oo Xildhibaano ay mooshin ku dalbadeen in looga yeero Gollaha, si amniga faraha ka baxay su'aallo looga waydiiyo.\nBaaqashada kulanka ayaa yimid kadib markii xalay Gollah Wasiiradda, oo badankood Xildhibaanno yihiin ay shir degdeg ah ku yeesheen xafiiska Ra'iisul Wasaaraha.\nFarmaajo ayaa qoraal ku weeraray kooxda qabyo isagoo ku eedeeyay maleegida mooshino.\nSoomaaliya iyo Cuba oo dib usoo celinaya xiriirkooda diblumaasiyadeed\nSoomaliya 21.06.2019. 01:28\nFarmaajo oo la kulmay gudoonka labada Aqal ee BF Soomaaliya\nSoomaliya 30.04.2019. 16:40\nDilal iyo dagaal culus oo ka dhacay Muqdisho [Faahfaahin]\nSoomaliya 13.04.2019. 10:52


HORDHAC : Liverpool VS FC Porto ? maxaad kala socotaa xidigaha maqan , xaqiiqooyinka ciyaarta iyo safafka suurta galka ah ee labada dhinac – Gool FM\n( Champions League ) 9 Abriil 2019 Kooxda Liverpool ayaa garoonkeeda ku soo dhaweneysa kooxda Reer Portugal ee Porto kulanka lugta koowaad ee wareega sideed dhamaadka tartanka Champions League .\nLiverpool oo sandkii hoore gaartay finalka tartanka Champions league ayaa sanadkan dooneysa in ay xaqiijiyaan hamikooda in ay ku guuleestaan tartanka wallow kooxo kale oo adag ay wali qeeb ka yihiin tartanka .\nDhiaca kale kooxda Porto oo kulankan ay ka mqanyihiin xiidgo muhiim ayaa samen karta taarikh iyada oo la og yahayn qaabkii ay kaga soo gudbeen kooxda reer talyaani ee Roma .\nJordan Henderson iyo James Milner ayaa dib ugu soo laabanya safka koowaad kulankan kaddib markii ay lumi yeen dooqa xulashada koowaad kulankii ay la ciyareen Kooxda southampto maalinimadii jimcihii .\nJoel Matip ayaa laga dheehan karay dul dulleelo aad u fara badan kulan ciyareedkii Southampton isag oona soo bandhigay qaab ciyaareed uusan ku qancin macalinka reer Germany ee Jurgen Klopp waxaana suura gal noqon kara in uu lumiyo booskiisa , Dejan Lovren ayaa rajeenaya in uu safto kulankii ugu horeeyey tan bishii January.\nAlex Oxlade Chamberlain iyo Joe Gomez ayaa dhamaantood ku soo dhawaanya in ay dib ugu soo laabtaan kooxda koowaad balse waxaa laga saaray magacyada ciyaartoyda ee kulankan.\nPepe iyo Héctor Herrera ayaa laba dooduba ka ganaaxan kooxda Porto, halka Danilo, Otavio iyo Eder Militao ay dhamaantood hal jaale u jiraan in ay seegaan kulanka lugta labaad .\nAlex Telles ayaa lowga saaray ciyaarta dhaawac soo gaaray kulla ciayreedkii dhawaan kooxda Porto ayaa niyad jab weyn u aragta in ay wayaan mid ka mid xidigeheeda ugu muhiimsan kulanka caawa , blasé lama xaqiijin in uu kulanka seegayo .\nKulanka : Liverpool VS Porto ( Champions League )\nGoorta : 10 :00 oo habeenimo\nGarsoorka : Antonio Mateu Lahoz (ESP)\nLiverpool marna qasaaro kalama kulmin Kooxda Porto oo ay horey u kulmeel lix kulan oo tartamada yurub ah (3-bareejo iyo 3-guul ) .\nRikoorka guul la’aanta ee Porto kaliya kama heysato Kooxda Liverpool sidoo kale waxa ay awoodi weysay in ay guul ka gaarto kooxaha Zenit St Petersburg iyo Juventus oo min afar kulan ay la ciyaartay .\nPorto ayaa ku guul dareesatay in ay badiso 12-kii kulan ee ugu dambeeyey ee ay ay ciyaarto kulamada bug baxa ee tartanka Champions League (4-abreejo iyo 8-qasaaro) waxaa guul ugu dambeysay ciayaar 1-0 ay kaga adkaadeen kooxda Deportivo La Coruna sandkii 2004. Waqtigaas oo ay noqdeen ku guuleestayaasha tartanka waxaan xilikaas hogaamiye u ahaa Jose Mourinho.\nMane ayaa safan kara kulankiisaa 20-aad ee tartanka Champions League isaga oona dhaliyey 13 gool 19-kulan oo uu saftay , kaliya shan xidiga ayaa dhalieyey wax ka badan 13-gool 20-koodii kulan ee ugu horeeyey taariikhda waana xidigaha kala ahy: Alessandro del Piero (14), Ruud van Nistelrooy (16), Andriy Shevchenko (14), Jari Litmanen (14) iyo Roberto Soldado (16).\nPorto weerarkooda Moussa Marega ayaa noqon kara xidgii Afaraad ee taariikhda tartanka Champions League dhaliya gool 7-kulan oo xiriir ah , horey waxaa sidan u sameeyey xiidgaha kala ah Edinson Cavani, Ruud van Nistelrooy iyo Cristiano Ronaldo.\nKooxaha Juventus oo aan weli ka quusan saxiixa Paul Pogba, balse waxa ay tartan adag kala kulmayaan Real Madrid


Barwaaqo replied to Khadafi's topic in Politics\nInnaa Lillaahi wa Innaa Ileyhi Raajicuun, Alle naxariistiisa janno ha ka waraabiyo marxuumadda. Ilaahay Samir iyo iimaan ha siiyo caruurteedda , waalidkeed , ehelkeed iyo dhamaan ummadda Somaliyeed, amiin. Iftiin-damiye Alle umadda ha ka qabto, aamiin,\nHolac Hanayn baan u jeeday, hambalyanna way noqon kartaayoo , qoraalkiisu wuxuu ku aadanaa in uu ku faraxsan yahay Somaliland guusheedda.\nMustafe Cagjar oo hanayntiihambalyadii noogu daray soo dhawayn . Mahadsanid @Abtigiis\n^^^^^^^ Xaajo Allamtara soo dhaaftay ee nolosha cusub soo dhawee.\nCigaal Shiidaad: “Naftu waa malab oo way macaan -tahay’e war soow laxdu na cuntee “ Farmaajo: “Naftu waa malab oo way macaan -tahay’e war soow rashku /fireworks-ku na dilee”\nAllahayow nin daacadda Allahow nin daalinna/xaasidda ;deeqdaadda haw simin. by Hadraawi\nKenya is cornered by Somalia and might lose more than the sea boundaries.\nBarwaaqo replied to galbeedi's topic in Politics\nGalbeedi, sheeko-xariirtaadda inaan ku Margaday uun baan kuu sheegay. FYI, taako Somali leedahay bad iyo beri toonna cid kale uma ogoli -(huuno , dhiiga tuumbo laygama nuugin) .\nOo falkaasu miyaanu Ethopia iyo Kenya colaysiinayn? Galbeedi bahasha bun ka dhin!\nBal office cinwaankiisa soo sheeg.\nBarwaaqo replied to Maaddeey's topic in Politics\nMidnimo dhimatay kii bakhti afuufayaa isagaa ku daali! Mar Hadii aadan biriij hawadda sare mara oo na dul Mara, aanad dhidibadda u aasi karin iska miciinso hadal iyo qoraalka aad meelahaa ku xaradho.\nOffice-kaa ninku sheegayo baadhnayoo weynay. Maxaa cadaynaya In ninku Hargeysa joojo?\nReer Hargeisa waynaga ilbaxsan yihiin kuye bileys, bileeys. Dhulka uun baan taaban lahayn hadaan reer Burco nahay! Somalia calankeedu ha jiro baanu leenahay balse Jamhuuriyadda barakaysan ee tashatay fowdo uma ogolin iyo inan/wiil yar oo $100 loo soo diray,


Madaxweyne Farmaajo oo berri dalka ka dhoofaya (Xagee?) - Caasimada Online\nHome Warar Madaxweyne Farmaajo oo berri dalka ka dhoofaya (Xagee?)\nMadaxweyne Farmaajo oo berri dalka ka dhoofaya (Xagee?)\nMuqdisho (Caasimada Online) – Madaxweynaha Soomaaliya Maxamed Cabdullaahi Farmaajo ayaa la filayaa in berri uu socdaalkiisii ugu horreeyey ugu baxo dalka dibeddiisa tan iyo markii xilkan loo doortay sideedii bishan, doorasho ka dhacday magaalada Muqdisho.\nWarar lagu kalsoon yahay ayaa Caasimada Online u sheegay in madaxweynaha uu uu u dhoofi doono dalka Sacuudiga oo casuumad rasmi ah uu ka helay.\nMadaxweynaha ayaa la sheegay inuu casuumad ka helay boqorka dalkaas Salmaan Bin Cabdul Caziiz oo ay qadka taleefonka ku wada-hadleen, sida madaxweynaha uu sheegay 15-kii bishan, farriin uu soo dhigay bartiisa twitter-ka.\nسعدنا بمكالمة خادم الحرمين الشريفين الملك سلمان بن عبدالعزيز وتهنئة الاخويه ودعم حكومته للشعب الصومالي الشقيق في أزمة الجفاف. @KingSalman https://t.co/XqNdm1rS2x\n— Mohamed A. Farmaajo (@M_Farmaajo) February 15, 2017\nDowladda Sacuudiga ayaa wararku ay sheegayaan inay dhaqaale xooggan ugu yaboohday madaxweynaha, kuwaasi oo qeyb ka mid ah loogu talo-galay dowladda qeybna wax ka qabashada abaaraha dalka ka jira.\nMadaxweyne Farmaajo ayaa sidoo kale la sheegay inuu soo cimreysan doono inta halkaas uu joogo. Lama oga inta maalmood ee madaxweynaha uu joogi doono dalka Sacuudiga.\nSocdaalka madaxaweynaha ayaa imanaya wax kayar 24 saac un kadib markii maanta lagu caleemo saaray magaalada Muqdisho ee caasimadda Soomaaliya.


Wararka Maanta: Sabti, May 26, 2012-Xarakada Al-shabaab oo ku hanjabtay inay Weerarro gaadmo ah ku qaadayso Ciidamada DKMG ah iyo kuwa AMISOM\n"Waan sii wadaynaa dagaalka, shakina kuma jiro inaan ka adkaan doonno cadowga," ayuu yiri Sheekh C/casiis Abuu-Muscab oo ah afhayeenka dhinaca howgallada ee Xarakada Al-shabaab.\nSheekh Abuu-Muscab wuxuu sheegay in qabsashada degmada Afgooye aysan wax weyn u arag, balse ay xoogaggooda oo qaabab-cusub oo dagaal isticmaalaya ay la dib ula wareegi doonaan degmadaas iyo deegaanno kale oo horay looga qabsaday.\n"Mujaahidiintu xeelado dagaal awgood ayay uga baxeen dhowr goobood oo ay ku sugnaayeen, balse taasi ma ahan in laga adkaaday," ayuu yiri Sheekh Abuu-Muscab. "Mar hore ayaan ka jarnay jidadkii ay wax u soo mari lahaayeen, taasina cadowga ayay khasaare weyn ku tahay."\nDegmada Afgooye ayaa waxay noqonaysaa degmadii afaraad oo Al-shabaab laga qabsaday sannadkan billlowday, iyadoo horay looga qabsaday degmooyinka Baydhabo, Ceelbuur iyo Xudur oo ka mid ahaa goobaha awoodda ku lahaayeen.\nDhanka kale, saraakiil u hadlay dowladda KMG ah iyo kuwa AMISOM ayaa sheegay in qabsashada degmada Afgooye ay dhabar-jab xooggan ku tahay Al-shabaab, waxayna ku tilmaameen degmada tii ugu muhiimsanayd ee ay Al-shabaab haysteen marka laga reebo Kismaayo.\n"Ciidamadeenna ayaa si buuxda gacanta ugu haya degmada Afgooye, balse kooxo ka tirsan Al-shabaab ayaa weli ku harsan deegaannada loo barakacay ee ku yaalla duleedka Muqdisho, waxaana noo qorsheysan inaan sida ugu dhaqsiyaha badan uga saarno," ayuu yiri Col. Mukhtaar Maxamed oo ka mid ah saraakiisha hoggaaminaya ciidamada dowladda dowladda ee dagaalka ku jira.\nDeegaannada loo barakacay ayaa waxaa maanta ka dhacay dagaallo ay khasaare kasoo gaartay dad shacab ah oo ku sugnaa deegaannadaas, iyadoo qiyaastii 9,000 oo qof oo deegaannadaas ku noolaa ay deegaannadaas kasoo barakceen dhowrkii casho ee lasoo dhaafay.


Waddanka Imaaraadka Iyo Airportka Berbera: Sidee Ayey Danta Guud Ee Qaranka Ugu Jirtaa – Wargeyska Saxafi\nGanacsiga & Dhaqaalaha, Maqaalo, Somaliland\nWaddanka Imaaraadka Iyo Airportka Berbera: Sidee Ayey Danta Guud Ee Qaranka Ugu Jirtaa\nAkhristow waxan maqaalkan kugula wadaagayaa inaan ku tusaaleeyo sida danta qaranku ugu jirto in aynu ka kirayno dawlada Imaaraadka Airportka Berbera. Si marka aad aragto kuwa ka soo horjeeda aad u kala garato inay yihiin kuwo been sheegaya oo shakhsi nacayb ku jiro, kuwo been sheegaya oo siyaasad uga dan leh, iyo qaar saddexaad oo aqoon la’aani hayso oo dacaayada run mooda oo sii sheega.\nDhismaha iyo Xoogaynta Qaranimada Somaliland iyo Ictiraaf Raadinta:\nSiyasada Arrimaha Dibada ee Madaxwayne Silaanyo waxa ka mida in qaranka Somaliland yeesho waddamo badan oo aynu nahay saaxiib oo kala jooga Africa (sida Ethiopia), Carabta (sida Imaaraadka), iyo dawladaha reer Galbeedkaba (sida Ingiriiska). Maanta heshiiskan Airporka Berbera wuxu inoo samaynayaa saaxiib cusub oo aynu ku yeelano waddamada Carabta. Taas oo aan hore inoogu suurto gelin 25kii sannadood ee qarankeenu jiray.\nSaaxiibkan cusub oo u dhigmi doona kii Ethiopia oo kale.Dhibaata ugu wayn ee hortaagan ictiraafkeena waxa weeye in aynaan haysan dawlad caalamku aqoonsan yahay oo danteeda inaga dhex aragta inay ina aqoonsato. Marka UAE ay maalgashato dekeda Berbera 500 oo milyan oo dollar, kumanaan ciidamo ahna keento Airportka Berbera, Maaliyiin kalena ku kharash-garayso sannadkasta ciidamada Somaliland jooga, dawlada UAE ogolaanmayso inay dhibaato soo gaadho Somaliland, xidhiidhkaa iyo saaxiibtinadaa cusubi inuu gaadho heer uu inoo dhalo ictiraaf ayaynu ku rajo waynahay oo waajib inagu wada ah inaynu ka shaqayno. Nimanka maanta ku doodaya madaarka aan dhaafsanno ictiraaf ujeedadoodu ma khaldana, laakiin daacad ayaanay ka ahayn, xidhiidh kastaa mid shaqsi iyo dawladeedba wuxu u baahan yahay inuu koro oo gaadho xeer sarre si waxtarkiisuna u gaadho heerka ugu sareeya, qofka yidhaahda xidhiidhku maalintu bilaabmo aan gaadho waxtarkiisa halkii ugu saraysay, waa qof aan daacad ka ahayn wuxu sheegaayo, oo saddexdii aan korka ku soo sheegay ayuun buu midkood noqonayaa. UAE waxay noqonaysaa dawlad labaad oo ay saaxiib nahay oo caalamka ka mida oo maalgashi wanaagsan ku samaysata Somaliland hadhowna danteeda ka dhex aragta Somaliland oo nabadgalyadeena lexejeclo ka hayso si ay u illaashato maalgashigeeda.\nWaxtarka Dhinaca Nabad Gelyada Somaliland\nMaanta waxa aan shaki ku jirin saaxiibtinimada inaga dhaxaysa Ethiopia inay wax badan ku soo kordhisay nabad gelyada Somaliland. Ciidamada qaranka Somaliland waxay tababarka ku soo qaataan Ethiopia, hubka aynu waddanka ku difaacno intiisa badan waxa laga soo iibiyaa Ethiopia, waxa inaga dhexeeya heshiis gaara inaynu nabada ka wada shaqayno, waa tii aad ogaydeen Prime Ministerka Ethiopia markii uu qudbada u jeedinayay barlamaankooda wuxu jidhi cidii ku xadgudubta nabada Somaliland waa cid ku xadgudubtay nabada Ethiopia. Saaxiibtinimadu waa taa faiidada ay keento dhicana nabad gelyada. Maanta saaxiibtinimada cusub ee Imaaraadka inooga soo kordhaysaa waxay sii xoojinaysaa nabad gelyadeenii, waxay ina siinaynaa fursad labaad oo ciidankeenu ku helo tababar, ku helo meel aynu ka soo iibsano hubka lagu difaacayo waddanka. In xataa policekeenu helo tababar fiican. Waxaa intaa soo raaca inaynu galo heshiis nabad gelyo oo sirdoonkeenu wada shaqeeyo. Qofka ku doodaya nabada xumaanaysa waa qof ka baqaya inuu go’aanka ku dhiirado oo baqdin ku jirto, laakiin nabad gelyo darro meesha ma taalo, wax waliba khatar bay leeyihiin, waxan ku odhan karaa berito ha tegin shaqadaadii waayo waxa laga yaabaa inuu gaadhi kugu jiidho magaalada. Kuwa nabad gelyo darada sheegayaa waxay ku leeyihiin berito Somaliland yaanay shaqo tegin yaan gaadhi jiidhine.\nWaxtarka Dhinaca Dhaqaalaha Somaliland\nMarka aad ka tiriso ee aad isku darto: lacagta ay ku kiraysanayaan Airportka, dhismayaasha iyo qalabaynta ay Airportka Berbera ku samaynayaan, shaqaalaha Somaliland ee ay qoranayaan, waxay cunayaan iyo waxay cabayaan ee magaalada ay ka iibsanayaan, waxay dhisanayaan ee magaalada ay ka iibsanayaan, iyo caawimada ay deegaanka jaarka ay la yihiin u fidinayaan; waxa halkaa ka soo baxaya in xeradan ciidanka ee laga samaynayo Airportka Berbera ay noqonayso mid ku soo kordhisa dhaqaalaha Somaliland boqolaal million oo dollar. Dhaqaalahaas oo korodhkiisa laga dareemi doono dhamaan Somaliland. Waxa intaa soo raaca oo aad muhiim u ah, maanta xoolaheena waxa iibsada oo keliya dawlada Sucuudiga, berito waxa inoo suurto gal noqonaysa in xoolaheena si sharci ah loogu dhoofiyo dawlada Imaaraadka oo xoolahiinii ay helaan suuq labaad oo aynu u iib geyno. Waxa suurto gal ah inaynu Banka Somaliland uga samayno xidhiidh wanaagsan Bangiyada caalamiga ah ee ku yaala Dubai iyo Imaaraadka, oo dhaqaaleheenu ku xidhmo caalamka oo dhan. Marka lagu daro dekedii Berbera oo Dubai World maamulayso dhaqaalaheenu wuxu ku xidhmo dhaqaalaha Imaaraadka iyo caalamka. Somaliland waxay ku maahmaahdaa dameertaydii baa nin geel leh in dhex gashay.\nWaxtarka Dhinaca Diblomaasiyadeed iyo Siyaasada Caalamka Muslimka\nWaxan kor ku soo sheegay in Ethiopia tahay saaxiibkeena ugu culus. Waxan arkhristoow ku xasuusinayaa bishii April 1988kii, iyada oo saaxiibka ugu culus ee SNM lahayd uu ahaa Ethiopia, ayay maalin keliya Ethiopia danteedii ka dhex aragtay inay Somalia la heshiiso, sidii aad ogayd ama aad maqashay waa tii subax qudha Ethiopia u yeedhay Madaxwayne Ahmed Silanyo oo markaa ahaa Chairmanka SNM oo ku tidhi gudaha Ethiopia soo gala, dagaal dambe oo aad Somalia ku qaadaysaana ma jiro ee halkaasu ku joogsaday. Waxan uga jeedaa saaxiibtimada siyaasada iyo diblomaasiyada wax xukuma danta labada wadan kala leeyihiin. Somaliland arrinkaa April 1988kii dhacay wuxu ina baray cashar aad iyo aad qaali inoogu ah, kaas oo ah inaynu mar walba xasuusnaano saaxiibtimadeena Ethiopia waa mid ku salaysan danta labada wadan kala leeyihiin. Iyagana maanta dantooda ku jirta inay inala saaxiibaan inagana danteenaa ku jirta. Mid ay axsaan aynu isugu samaynayno maaha. Ninka reer Somaliland ee caabaadaaya ee leh Ethiopia ayaa inaga tegaysa, waa qof aan isku kalsoonayn oo garanaynin in Ethiopia danteeda inoogula joogto ee aanay saaxiibtinimo inoogula joogin, inagana ay sidaasoo kale aynu nahay oo danta aynu ku qabno aynu kula joogno. Saaxiibtinimada cusub ee aynu maanta la yeelanayno Imaaraadka waxay dawo ka tahay in aanay mar kale inagu dhicin wixii inagu dhacay April 1988, oo hadii isha keliya inaga bakhtido aynu lahaano il labaad iyo mid saddexaadoo aynu isku halayno haddii taasu inagu dhacdo mar dambe.\nWaxa intaa soo raaca maanta gobolka Carabta iyo caalamka muslimka waxa ka dhex jira tartan iyo loolan, iyada loo kala qaybsamay dawladaha Sunniga iyo kuwa Shiicada. Maanta inaga danta qarankeenu waxay ku jirtaa inaynu taageerno caalamka Sunniga ah sida Imaaraadka, Sucuudiga iwm. Maanta inagu wax dan ah oo inaga dhexeeya Iran iyo dawladaha shiicada ma jirto. Waxa danteenu ku jirtaa dawladaha Sunniga sida Dawlada Sucuudiga oo iibsata xoolaha Somaliland laga dhoofiyo. Haddaad tidhaahdo waxan noqonayaa dhexdhexaad Sucuudigu waxay xaq u yeelanayaan inay yidhaahdaan Somaliland hadday na diiday Somaliya ayaanu xoolaha ka iibsanaynaa. Taasu inaga khasaare wayn ayay inagu noqonaysaa. Sidaa daraadeed maanta danteenu waxay ku jirtaa inaynu raacno dawladaha Sunniga ah oo diintana aynu wadaagno, dhaqaale aynu wadaagno, inaynu siyaasada caalamkana wadaagno. Imaaraadku wuxu inoo samayn karaa inuu taageero siyaasadeed ina siiyo oo yidhaahdo passportka Somaliland waa lagu tegi karaa UAE oo lagu qaadan karaa vise iyo ciqaamada. Wuxu inagu siin karaa sida Ethiopia xidhiidh ku dhow aqoonsi, iyo inuu aqoonsigaba inoo gaadhsiiyo marka xidhiidhku koro. Haddii aynu diidmo ugu jawaabno waxa suurto gal ah in cadaadis diblomaasiyadeed inagaga yimaado. Diidmada iyo yeelistu labaduba waxay leeyihiin khasaare iyo faaiido.\nWaxtarka Dhinaca Dhismaha Airportka Berbera iyo Deegaankal laga samayn doono\nSida aad ka warhaysid Airportka Berbera waxa dhisay Ruush oo waxa uga dambeeyay Maraykan. Imika haddii UAE ay sii dhisto oo dhismayaal waa wayn iyo qalabayn xoog ah ku sii darto, berito marka ay tagto waxay uga tegaysaa dhismayaashaa waa qaranka Somaliland. Markaa imaatinka ay UAE imanaysaa wuxu inoo keenayaa uun in dhulkeenii iyo madaarkeenu sii dhismo. Waxay kaloo inoo keenaysaa in deegaanka Berbera oo ka helo xanaano dheeraada dawlada UAE, sida in laydhka Berbera oo maanta afar nin oo baayac mushtar ah gacanta ugu jira loo kordhiyo oo magaaladu hesho laydh ku filay oo jaban.\nAkhristow halkan waxan kugula wadaagay inta meelood ee waxtar qarankeena ka soo gaadhayo haddii aynu ogolaano in dawlada imaaraadka UAE ay soo degto Airportka Berbera; waxaa ka mida Dhismaha qaranimada Somaliland iyo ictiraaf raadinta, waxa ka mida xoogaynta nabadgelyada, waxa ka mida waxtarka dhaqaalaha, waxaa ka mida inaynu yeelo saaxiiba cusub oo lacag haysta oo diyaar u ah inuu maal gashado Somaliland, oo dantiisa ay ku jirto inuu lexejeclo u yeesho nabadgelyada Somaliland. Waxa kale oo waajib ah in aynu la gorgortano oo cadkeena soo goosano. Laakiin inaynu dadkeena ka bajino oo nidhaahdo belaayo ayaa dhacaysa, dhibaato ayaa ina soo gaadhaysa, xamar baa lug ku leh iyo been fara badan oo ama shaqsi nacayb ku salaysan ama siyaasad ku salaysan, taas maanta dadkeena iyo dalkeena toona dantiisu kuma jirto. Waxan shicibka Somaliland kula dardaarmayaa in ay kala bartaan qofka runta u sheegaya iyo ka dan gaara leh ee shaqsi nacayd iyo siyaasad hoosta ku wata. Waxan kula dardaarmayaa inay danta guud iyo danta qaran mar walba taageeraan oo iska illaaliyaan kuwa hoosta ku wata danta gaarka ah.\nFebruary 10, 2017 February 10, 2017 Wargeyska SaxafiBerbera, DP World, Isu-Tagga Imaaraadka Carabta, Saldhig Milateri, UAE\nPrevious Previous post: Donald Trump Seeks A Grand Bargain With Vladimir Putin: It Is A Terrible Idea\nNext Next post: Germany Picks Ex-Foreign Minister Steinmeier As President


Wasiirka wasaaradda shaqo Gelinta Arrimaha Bulshada iyo Qoyska jamhuuriyada Soomaliland ayaa maanta dhagax dhigtay marmar la dhigaayo xarunta daryeelka caruurta ee maxamed mooge. – MESAF\nNews & Events News Wasiirka wasaaradda shaqo Gelinta Arrimaha Bulshada iyo Qoyska jamhuuriyada Soomaliland ayaa maanta dhagax dhigtay marmar la dhigaayo xarunta daryeelka caruurta ee maxamed mooge.\nMarwo Hinda jaamac xirsi Gaani wasiirka wasaaradda shaqo Gelinta Arrimaha Bulshada iyo Qoyska jamhuuriyada Soomaliland ayaa maanta dhagax dhigtay marmar laguso la dhigaayo xarunta dhaqan celinta maxamed mooge.\nMarmarkaas oo gebi ahaanba la dhigaayo xarunta ayaa waxwayn ka tari doona bilicda xarunta kana dhigaaya xarun la jaan qaada dhigeed.\nUgu horaynba waxay wasiirku warbixin ka dhegaysatay shirkada fulinaysa hawsha oo shirkada wadaniga ah ee shaam factor.\nShirkada fulinaysa dhismahan iyo wasaarada ayaana kala saxeexday heshiis la xidhiidha hanaanka ay u dhisi doonaan iyada oo madashaas shirkada lagu gudoonsiiyay lacag dhan 30,000 oo doolarka maraykanka ah ahna wejigii koobaad ee lacagta qandaraaska.\nGunaanadkii madasha dhagax dhiga wasiirku waxay indhadhayn ku samaysay hawl qabadka shaqo iyo qaabka loogu adeego caruurta iyadoo halka warbixin kaga dhegaysatay hawl wadeenada xarunta.


Guddoomiyihii G/MUDUG ee Puntland oo lagu dilay qarax ka dhacay Gaalkacyo - Caasimada Online\nHome Warar Guddoomiyihii G/MUDUG ee Puntland oo lagu dilay qarax ka dhacay Gaalkacyo\nGuddoomiyihii G/MUDUG ee Puntland oo lagu dilay qarax ka dhacay Gaalkacyo\nGaalkacyo (Caasimadda Online) – Qarax xooggan ayaa maanta ka dhacay magaalada Gaalkacyo, gaar ahaan aaga Xarunta Maamulka Gobolka Mudug ee Puntland, waxaana ka dhashay khasaaro dhimasho iyo dhaawac isugu jira.\nQaraxaas oo ahaa mid si weyn looga maqlay xaafadaha Magaalada Gaalkacyo ayaa la sheegay in lala beegsaday Guddoomiyihii Gobolka Mudug ee Puntland Axmed Muuse Nuur-Yarre.\nSida loo xaqiijiyey Caasimadda Online, qaraxaas waxaa ku geeriyooday Guddoomiye Axmed Muuse Nuur-Yare oo ku sugnaa Xarunta Gobolka oo u dhow Madaxtooyada.\nTaliyaha Qaybta Booliska Muumin Cabdi ayaa sidoo kale xaqiijiyey in qaraxa uu fuliyey qof waxyaabaha qarxa isku soo xiray oo isku qarxiyey xarunta gobolka horteeda.\nCiidamo farabadan oo ka tirsan kuwa Puntland ayaa gaaray halka uu qaraxa ka dhacay, waxaana socda gurmad kala duwan oo loo fidinayo dadka ku waxyeelobay qaraxaasi.\nWax ka yar laba bil un ka hor ayey ahayd markii 29-kii March, uu sidoo kale guddoomiyihii gobolka Nugaal ee Puntland Cabdisalaan Xasan Xirsi Gujir u geeriyooday dhaawac kasoo gaaray qarax uu fuliyey qof naftiisa hallige ah oo isku soo xiray waxyaabaha qarxa.


Puntiland oo cadeysay in ciidamo ay ku taagerayaan Axmed Madoobe ay ku diyaarsanyihiin garoomada Maamulkaasi | warsugansomaliya.wordpress.com\nCabdi Naasir Bedel Qalaf oo ah Isku duwaha wasaarada war-faafinta maamulka Puntiland ayaa waxa uu sheegay in maamulka Puntiland uu diyaar u yahay in uu ku taageero meleteri iyo dhaqaalaba Hogaamiye Axmed Madoobe si ay gacan uga geestaan sii heysashadiisa Kismaayo.\n“Puntiland Waxaa ay ku taageeree maamulka Jubaland ee xaqa ah hanti iyo ciidan. Ciidankeennu waxa uu ku diyaarsanyahay garoomada diyaaradaha. Waxa u dhiman waa in la daabulo oo kali ah”, Cabdi Naasir Bedel Qalaf ayaa intaa raaciyay.\nSarkaalkaan kamid ah wasaarada war-faafiunta Puntiland ayaa waxaa kale oo uu sheegay in maamulka Puntiland iyo maamulka Axmed madoobe aysan aqoonsi uga baahneyn dowlada federal-ka Soomaaliya oo uu sheegay in labadaasi maamul oo ah kuwa walaala ah aysan dowladu raalli ka aheyn.\n“Maamulada Puntiland iyo Jubaland aqoonsi ugama baahna dowlada Xassan Sheekh Maxamuud. Cadaw ayeey ku tahay in ay sii jiraan ayaa dhibeysa hasa yeeshee waa sii jirayaan dhibna lama kulmi doonaan” sarkaalkaan ayaa cod dheer ku yiri.\nSi kastaba, Puntiland ayaa waxa ay horay u taageeri jirtay kooxda Axmed Madoobe, hasa yeeshee waa markii ugu horeysay ee ay cadeyso in ay ciidamo u diyaarisay si ay Kismaayo uga dagaalamaan arintaas oo hadii ay dhacdo noqoneysa mid xaqiijisa oo shakiga ka saarta hadafka Puntilad ee masiirka Soomaaliya.\n← Wadan Gaajo ah oo Midawga Yurub ku biiray & Shacabka degan oo farxad iyo Dabaaldegyo bilaabay (Daawo Muuqaal ahaan)\nGudoomiyaha bankiga dhexe ee Soomaaliya oo si kulul uga hadlay eedeymaha loo soo jeediyay →


MB 2017 Abriil, Kaniisadda Caalamiga ah ee God Switzerland (WKG)\nAnigoo damacsan inaan iyada siiso waxa ugu wanaagsan, waxaan raacay Tammy (xaaskeyga) qadada Burger King (Sida aad adigu dhadhansiiso), ka dibna u dhig boqoradda caanaha ee macaan (Mal etwas anderes). Waxaad u maleyn kartaa inay tahay inaan ka xishoodo adeegsiga muuqaalka ah ee halkudhigyada shirkadda, laakiin sida McDonalds dhigayo: "Waan jeclahay". Hadda waan kuu baahanahay (iyo gaar ahaan Tammy!) cafis weydiiso oo iska dhaaf kaftanka nacasnimada ah. Cafisku waa muftaax u ah dhisida iyo xoojinta cilaaqaadka sii adkaysanaya oo xoogaysanaya. Tani waxay khusaysaa xidhiidhka ka dhexeeya maareeyayaasha iyo shaqaalaha, ragga iyo naagaha, iyo sidoo kale waalidiinta iyo carruurta - cilaaqaadka aadanaha ee nooc kasta.\nDambi dhaafku sidoo kale waa qayb muhiim ka ah xiriirka Ilaah innaga qabo. Ilaah, oo ah jacayl, ayaa aadanaha ku daboolay buste cafin ah oo si shuruud la'aan ah uu noogu shubay (micnaheedu waa inaan helno cafiskiisa si aan qummanayn oo aan tixgelin lahayn). Markii aan ku helno cafis Ruuxa Quduuska ah oo aan ku dhex noolaano, waxaan ku helnaa faham wanaagsan oo ah sida weyn ee jacaylka Eebbe, ee lagu muujiyey dembidhaafkiisa, uu dhab yahay. Markii uu David ka fekerayay jacaylka Ilaah u qabo aadanaha, wuxuu qoray: “Markaan arko samooyinka, farahaaga, dayaxa iyo xiddigaha aad diyaarisay: waa maxay dadku oo aad u xusuusataa isaga iyo ilmaha ilmaha, inaad isaga u daryeesho? » (Sabuurradii 8,4: 5). Aniga qudhayduba waa la yaabi karaa markaan ka fiirsado: xoogga weyn iyo deeqsinimada Eebbe abuurista iyo hagaajinta adduunkeenna ballaaran, oo ay kujirto adduunyo, uu ogaa, geeridiisa wiilkiisa, intii ay muuqan lahayd mid aan yarayn oo runtii kuwa dembiga leh. Abuuritaan adiga iyo anagaba ah ayaa u baahan doona.\nGalatiya 2,20, Bawlos wuxuu qoraa sida uu ugu faraxsan yahay in Ciise Masiix, kan ina jeclaaday, nafsaddiisa isu bixiyey. Nasiib darrose, runtan cajiibka ah ee injiilka waxaa ku hafiyay “qaylada” adduunkeena dhaqsaha badan. Haddii aan taxaddar laheeyn, waxaan lumineynaa feejignaanteena waxa Qorniinku ka leeyahay jacaylka Eebbe, oo lagu muujiyey cafiska weyn. Mid ka mid ah casharada ugu xiisaha badan ee Kitaabka Quduuska ah ee ku saabsan jacaylka cafiska Eebbe iyo nimcadiisa waa masaalkii Ciise ee wiilkii canaanta lahaa. Fiqiga caanka ah Henry Nouwen wuxuu sheegay inuu waxbadan ka bartay arintaas markii uu eegay sawirka Rembrandt sawirka "Soo celinta wiilka Prodigal." Waxay muujineysaa murugada wiilka cibaadada leh, darnaanta xaq darrada ah ee masayrka walaalkii xanaaqsan, iyo cafiska lama huraanka ah ee aabbaha Ilaah matalayo.\nTusaale kale oo qoto dheer oo jacaylka cafiya ee Ilaah waa maahmaahda la dejiyey ee lagaga hadlay kitaabka Hoosheeca. Waxa ku dhacay Hoosheeca noloshiisa waxay muujineysaa jacaylka shuruud la'aanta ah ee Eebbe iyo cafiska weyn ee reer binu Israa'iil, oo inta badan madax adag, oo u adeegta sidii muujinta xad dhaafka ah ee dembidhaafkiisa, oo la siiyo dadka oo dhan. Ilaah wuxuu u sheegay Hoosheeca inuu guursado naag dhillo ah oo la odhan jiray Gomer. Qaar baa aaminsan inay macnaheedu tahay haweeney ka timid boqortooyada woqooyiga Israel ee ruuxiga ah. Si kasta ha noqotee, ma ahayn guurka qofku sida caadiga ah u jeclaan lahaa, maadaama Gomer uu si isdaba joog ah uga tegey Hoosheeca si uu ugu noolaado nolol dhillo. Hal dhibic ayaa la sheegaa in Hosea Gomer la rumeysan yahay inuu ka soo iibsaday ganacsatada addoonsiga, laakiin waxay sii waday inay u orodo kuwa ay jecel yihiin ee u ballanqaaday helisteeda. Waxaan rabaa inaan daba ordo kuwa i jeclaa, ayay tidhi, “oo i siiya kibistayda iyo biyahayga, iyo suufka, iyo flax, saliid iyo cabbitaan” (Hoosheeca 2,7). In kasta oo ay isku dayeen Hoseel oo dhan inay ka horjoogsato inay sidaas sameyso, waxay sii waday raadinta wehel dembi leh oo ay la yeelato kuwa kale.\nAad bay u taabanaysaa sida Hoosheeca u sii waday soo dhaweyntiisa naagtiisa xunxun - waxay sii waday inay jeclaato oo u shiddo iyada oo shuruud la’aan ah. Waxaa laga yaabaa Gomer inuu isku dayo inuu wax sameeyo hadda iyo hadaba, laakiin haddii ay sidaas tahay, qoomamo-qoomameeyaasheedu way soo gaabiyeen. Waxay si dhakhso leh ugu soo noqotay qaabkeedii nololeed ee sinada si ay uga daba gasho kuwa jecel.\nHoosheeca jacaylka iyo cafiska ah ee Hosea ee Gomer wuxuu muujinayaa daacadnimada Eebbe xitaa haddii aan daacad u ahayn isaga. Dambi dhaafkan shuruudda leh kuma xirna sida aan ugu dhaqano Ilaah, laakiin waa kan Ilaah yahay. Sida Gomer, waxaan aaminsanahay inaan nabad ku heli karno markaan galno qaabab cusub oo addoonsiga; Waxaan diidnay jacaylka Eebbe anagoo isku dayna inaan jidkeenna gaarno. Hal mar, Hosea Gomer wuxuu ku qasbanaaday inuu iibsado alaabada. Ilaah, oo ah jacayl, wuxuu bixiyay madaxfurasho aad u sareeya - wuxuu siiyay wiilkiisii uu jeclaa Ciise "qof walba badbaadada" (1 Timoteyos 2,6). Eebbe oo aan xasilloonayn, weligiis fashilmin, jacayl aan dhammaad lahayn "wax walba wuu adkaystaa, wax kasta wuu rumaystaa, wax kasta wuu rajeeyaa, wax walba wuu u dulqaataa" (1 Korintos 13,7). Waxay sidoo kale cafiyaa wax kasta, maxaa yeelay jacaylku "ma tiriyo shar" (1 Korintos 13,5).\nQaar ka mid ah akhrinta sheekada Hosheeca ayaa laga yaabaa inay diidaan in cafiska soo noqnoqda iyada oo aan la qoomameynin waxay sii xoojineysaa dembiilaha dembiilaha - ujeedku waa in dabeecadda dambiilaha la oggolaaday. Kuwo kale ayaa ku doodi kara in cafis soo noqnoqda ay horseedayso dambiilaha inuu aamino inuu ka baxsado wax kasta oo uu doonayo inuu sameeyo. Si kastaba ha noqotee, si aad u hesho cafis deeqsinimo leh, waxaa lagama maarmaan ah inaad qirato in cafiskaan loo baahan yahay - iyadoo aan loo eegin inta jeer ee la cafiyo. Kuwa u malaynaya inay u istcimaayaan cafiska Eebbe si loo caddeeyo dembiyada soo noqnoqonaya weligood ma helayaan dambi dhaaf sababtoo ah qofka ayaa lahayn fahamka ah in cafis loo baahan yahay.\nAdeegsiga buunbuuninta ee buunbuunintu waxay muujineysaa diidmada halkii la aqbali lahaa nimcada Ilaah. Maahmaahda noocan oo kale ahi waligeed uma horseedayso xiriir farxad leh, oo lala heshiisiinayo Ilaah. Si kastaba ha noqotee, diidmada noocan ahi ma keenayso in Ilaah ka noqdo dalabkiisii cafiska. Ilaah wuxuu cafis siiyaa Masiixa dhammaan dadka aan shardi u ahayn iyadoo aan loo eegeyn cidda aan nahay ama waxaan qabanno.\nKuwaas oo leh nimcada Ilaahay shuruud la’aan ku xidhan (sida wiilkii canugga ahaa) u qaatay, cafiskaan ma ahan mid loo maleynayo. Ogaanshaha in loo cafiyo si shuruud la'aan ah, falcelintooda maahan kibir ama diidmo, laakiin waxay tahay xasillooni iyo mahadnaq, taas oo muujineysa rabitaanka ah in cafiska loo soo celiyo naxariis iyo jacayl. Markii aan helno cafis, maskaxdeena ayaa laga soocay xannibaadaha si dhaqso leh u dhista derbiyadeena, ka dibna waxaan la kulannaa xorriyadda aan ku kobcinno xiriiradaheena. Sidoo kale waa sax haddii aan shuruud la'aan ku cafino kuwa nagu dembaabay.\nMaxay tahay sababta aan ugu baahan nahay inaan shuruud la'aan u cafino dadka kale ee nagu khaldamay? Sababta oo ah waxay u dhigantaa sida Ilaah noogu cafiyey Masiixa. Aynu si gaar ah u eegno bayaannada Bawlos:\nLaakiin idinka midkiinba midka kale ha u roonaado oo ha u qalbi jilicsanaado, oo ha is cafiyo sidii Ilaah ugu cafiyey xagga Masiixa (Efesos 4,32).\nHaddaba sidaas oo kale haatan u eg kuwa Ilaah doortay, sida quduusiin iyo kuwa la jecel yahay, naxariis daran, roonaan, is-hoosaysiin, qaboobaan, dulqaad, Midkiinba midka kale ha u dulqaato oo ha cafiyo haddii mid ka cabanayo mid kale; Sidii Rabbigu idiin cafiyey, idinkuna waad cafiyaysaa! Laakiin wax walba oo ka sarreeya ayaa soo jiidanaya jacaylka, kaas oo ah xidhiidhka kaamilnimada (Kolosay 3,12: 14).\nHaddii aan helno oo aan ku raaxaysanno cafiska shuruudda la’aanta ah ee Ilaah ina siiyay Masiixa, runtii waan ku qaddarin karnaa barakada wadaagista nolosha, xiriir-dhiska, cafiska shuruudda u leh dadka kale magaca Masiix.\nFarxadda sida cafisku u barakeeyey xiriirkeyga.\nCafis waa furaha muhiimka ah ee xiriirka wanaagsan


Man United oo dib ugu soo laabatay hoggaanka horyaalka Premier League kaddib guul ay ka soo gaareen Fulham – Gool FM\n(London) 21 Jan 2021. Kooxda kubadda cagta Manchester United ayaa dib ugu soo laabtay hoggaanka horyaalka Premier League kaddib markii ay 2-1 uga soo adkaadeen Fulham oo ay booqdeen.\nKooxda martida loo ahaa ee Fulham ayaa hoggaanka ciyaarta la wareegtay daqiiqaddii 5-aad kaddib markii Ademola Lookman uu ugu shubay xiddigaha Man United kubbad ay garab dhaaf u haysteen.\nYeelkeede, Man United ayaa ciyaarta barbaro ku soo celisay waxaana fusad birta kaga dhacday Bruno Fernandes markalena ay soo abuurtay uu dhammaystiray Edinson Cavani 21’daqiiqo, kulanka ayaana lagu kala nastay barbaro 1-1.\nMarkii dib la isugu soo laabtay qeybtii labaad ee ciyaarta 65’daqiiqo Man United ayaa hoggaanka ciyaarta la wareegtay waxaana kubbad bidix ahayd u dhaliyey Paul Pogba oo qaab ciyaareed fiican ku jira kulanka ayaana ku soo dhammaaday 2-1 soo laabasho ah oo ay Manchester United soo gaartay.\nManchester United ayaa sidaas ku ah kooxda aan looga soo adkaan bannaanka kulammada horyaalka Premier League illaa iyo haatan, waxaana ay hoggaanka horyaalka Premier League ku qabteen 40-dhibcood, Man City iyo Leicester City ayaana ku soo xiga oo wada leh min 38-dhibcood inkastoo Sky Blue uu hal kulan u harsan yahay.


Shir looga hadlayay xasilinta amniga dalka oo ka dhacay Muqdisho – Radio Baidoa\nShirkan oo looga hadlayay xasilinta amniga Soomaaliya ayaa waxaa shir guddoomiyay Wasiirka Arrimaha Gudaha iyo dib-uheshiisiinta Xukuumadda Federaalka Soomaaliya Mudane Cabdi Mohamed Sabriye.\nShirkan ayaa waxaa ka qeyb galay Guddoomiyaha gobolka Banaadir, Masuuliyiin ka kala tirsan dowladda federaalka iyo dowlad goboleedyada,Beesha Caalamka iyo madax kale.\nShirkan oo mudo saacado ah socday ayaa waxaa aad looga hadlay sidii loo xoojin lahaa qorshayaasha kala duwan ee lagu xasilinayo amniga dalka iyo badbaadinta shacabka.\nMadaxda ka socotay maamul goboleedyada dalka ayaa waxa ay soo gudbiyeen qorshayaasha ay u diyaariyeen sugidda amniga iyo horumarinta adeegyada aas aasiga ah.\nGudoomiyaha gobolka Banaadir ahna Duqa magaalada Muqdisho C/raxmaan Cumar Cusmaan (Eng. Yariisow) oo shirka ka hadlay ayaa waxa uu sheegay in maamulka gobolka uu wado dadaalo lagu xasilinayo amniga magaalada.\n“Shirkan wuxuu ahaa mid muhiim ah, annaga ka maamul ahaan waxaan hordhignay xasilinta amniga caasimadda, waxaan kaloo warbixin ka siinay xaalada magaalada Muqdisho, ha noqoto Roobabkii dhawaan Da’ay iyo arrimaha barakacayaasha, waxaan rajeyneynaa in Hay’adaha caalamka ay shirarka dambe na siin doonaan qorshayaal lagu hormariyo caasimadda.” Ayuu yiri Duqa Muqdisho.\nWasiirka Arrimaha Gudaha iyo dib-uheshiisiinta Xukuumadda Federaalka Soomaaliya Mudane Cabdi Mohamed Sabriye ayaa shirka ka sheegay in dowladda federaalka ay ka go’an tahay xasilinta dalka iyo badbaadinta shacabka, isaga oo baaq u diray Puntland iyo Somaliland, taasi oo ku aadan in ay joojiyaan colaada Tukaraq.


DAAWO: Turkiga oo dalkiisa ku farsamaynaya gantaalaha casriga ah ee S-400 | Hadalsame Media\nHome Arrimaha Caalamka DAAWO: Turkiga oo dalkiisa ku farsamaynaya gantaalaha casriga ah ee S-400\nDAAWO: Turkiga oo dalkiisa ku farsamaynaya gantaalaha casriga ah ee S-400\n(Ankara) 16 Luulyo 2019 – Madaxwaynaha Turkiga ee Recep Tayyip Erdogan ayaa u dabaal degey imaanshiyaha hannaanka difaaca cirka ee S-400 oo uu Ruushku Jimcihii bilaabay inuu usoo daabulo Turkiga, tiiyoo uu Maraykanku cunaqabatayn ku hanjabey.\nMadaxwayne Erdogan ayaa sheegay in Turkigu uu doonayo inuu wax kasoo saaro gantaalahan Ruush sameega ah ee S-400, mar uu shalay ka hadlayay sanad guuradii 3-aad ee kasoo wareegtay isku dayga afgembigii dhicisoobey.\n“Maantadan la joogo waxaa timid dayuuraddii 8-aad, haddii ALLE yiraahdana waxay shaqadu dhamaanaysaa bisha Abriil 2020,” ayuu yiri Erdogan oo ka hadlayay caasimadda Ankara.\nTurkiga ayaa waxaa horay loogu diidey gantaalaha kuwan u dhigma ee uu Maraykanku sameeyo ee Patriot, kaddib markii ay Ankara codsatay in loo gudbiyo tiknolojiyadda si ay wax uga soo saarto gantaalahaasi.\nPrevious articleDHEGEYSO: Midowga Yurub oo caawa dooran doona haweenaydii ugu horreeysey ee qabata xilka…\nNext articleDHEGEYSO: Dadka qaar oo leh hide-sideyaal keenaya in cuntada laga caago (Daraasad)


Xiisadda Magaalada Gaalkacyo oo lagu baaqay in wadahadal lagu dhameeyo – Mareeg.com somalia, World News and Opinion.\nXiisadda Magaalada Gaalkacyo oo lagu baaqay in wadahadal lagu dhameeyo\nMAREEG 27 November 2015\nMasuuliyiin , Siyaasiyiin iyo waxgarad kala duwan oo maanta ka qeyb galay Barnaamijka dooda Jimcaha ayaa ka hadlay xiisadaha ka taagan Magaalada Gaalkacyo ee Gobolka Mudug.\nWasiirka Amniga Galmudug Cismaan Ciise Nuur ayaa ku eedeeyay Maamulka Puntland in aysan dooneen xal nabadeed sida uu yiri.\nDhinaca kale Wasiirka ayaa beeniyay in iyagu ay billaabeen dagaalka ka dhacay Gaalkacyo balse waxa uu hoosta ka xariiqay in Ciidamada Puntland ay ku soo duuleen sida uu hadalka u dhigay deegaanno maamulkiisa hoostaga.\nDhinaciisa Siyaasiga Xasan Keynaan oo horay Baarlamaankii KMG uga tirsanaa ayaa sheegay in loo baahan yahay nabad islamarkaana ay ka wada shaqeeyaan dadka degan Gaalkacyo in ay xasiloonida ka wada shaqeeyaan , arrimahoodana miiska wadahadalka ay ku soo afjaraan.\nSidoo kale Siyaasiga Daahir Cirro ayaa labada dhinac ku booriyay wadahadal iyo in la dhameeyo xiisada ka oogan Magaalada Gaalkacyo sida uu yiri.\nMagaalada Gaalkacyo ayaa dhaq dhaqaaqeeda uu haatan hakad ku jiraa kadib markii ay shacabku ka barabaxeen iyagoo walaac ka muujinaya xaaladda Magaalada Gaalkacyo.\nBarakac xoogan oo ka bilowday Magaalada Gaalkacyo iyo sharma’rke oo ku wajahan magaldaas


Khiyaamadii Maraykanku Kula Kacay Daalibaan: Dhammaanba Qalabkii Milatari Ma Shaqanayaan | Foore News\nHome Warar Khiyaamadii Maraykanku Kula Kacay Daalibaan: Dhammaanba Qalabkii Milatari Ma Shaqanayaan\nKhiyaamadii Maraykanku Kula Kacay Daalibaan: Dhammaanba Qalabkii Milatari Ma Shaqanayaan\nKabul, September 2, 2021- (Foore)- Waxaa soo baxay sawirro muujinaya dagaalyahannada Taalibaan oo wata qalab milateri oo ay ciidammada Mareykanka kaga tageen garoonka diyaaradaha Kabul ee Hamid Karzai. Guud ahaan waa 73 diyaaradood, ku dhawaad 100 gaari iyo qalab kale oo ay ciidamada Maraykanka ka tageen markii ay ka baxeen Afghanistan waqtigii loo qabtay ee 31 Ogosto. Laakiin madaxa taliska dhexe ee Mareykanka Gen Kenneth McKenzie ayaa sheegay in dhammaan qalabkaasi laga dhigay kuwa aan la isticmaali karin. “Diyaaradahaas ma ahan kuwa dib dambe u duuli doona,” ayuu yidhi. Sida ay xigteen wakaaladaha wararka qaarkood , saraakiisha Taalibaan ayaa walaac ka muujiyay in agabka iyo hubka ciidan ee uu Maraykanka ka tagay aysan ahayn kuwa shaqaynaya. Diyaaradaha looga tagay Kaabul waxaa ka mid ah:\nDiyaaradaha qumaatiga u kaca ee MD-530, oo loo adeegsado sahanka iyo weerarka dhow\nA-29 oo ah diyaaradaha weerarka fudud loo isticmaalo.\n43 MD-530s, oo ay bixisay Maraykanka.\n27 baabuurta milatariga dhulka gaar ahaan kuwa nooca la yirahdo Humvee.\nTiro aan la cayimin oo ah qalabka difaaca gantaalaha iyo madaafiicda.\nYaa hubka iyo lacagta siiya Taalibaan?\nDowr caynkee ah ayuu Mareykanku ka ciyaaray asaaskii Taalibaan?\nWaxayna khubaradu tilmaamayaan in diyaaradaha qaarkood laga yaabo inay aad ugu xaddidan yihiin Taalibaan sababtoo ah ma haystaan duuliyeyaal tababaran, iyo sidoo kale u helidda dayactirkooda. Balse, in kasta oo aysan suurtogal ahayn in la sheego tirada saxda ah, haddana inta badan 167 diyaaradood, oo ay ku jiraan 33 helicopter oo ah nooca UH-60 Black Hawk, oo ay gacanta ku hayeen ciidamada qalabka sida ee Afghanistan dhammaadkii Juun, ayaa hadda loo malaynayaa inay ku jiraan gacanta Taaliban.\nPrevious articleMaxaa Ka Hir-Galay Heshiiskii Somaliland La Gashay Imaaraadka Carabta Ee Madaarka Berbera, Waa Maxay Sababta Wax Looga Badelay?!\nNext articleXisbiga WADDANI Oo Iclaamiyey Wakhtiga Uu Qabsoomayo Shirweynihiisii Guud


Higuain, Suarez, Morata, Dembele, Kessie, Ramsey & Wararkii Ugu Dambeeyay Ee Suuqa Kala Iibsiga | Gaaroodi News\nHiguain, Suarez, Morata, Dembele, Kessie, Ramsey & Wararkii Ugu Dambeeyay Ee Suuqa Kala Iibsiga\nWaxa si Rasmi ah u furmay suuqa kala iibsiga January kaas oo ay kooxo badan suuqa u gali doonaan sidii ay u xoojinlahaayeenkooxdooda si koobabka ugu tartamaan qaybta dambe ee xilli ciyaareedka\nSidoo kale waxa jiri doona xiddigo si aad ah u doonaya inayisaga tagaan kooxaha ay haatan joogaan sabab la xidhiidha ciyaaris la,aan siayu raadsadaan koox ay si joogto ah ugu ciyaaraan\nHadaba kooxda.com ayaa idiin soo gudbin doonta maalinwalbasubaxnimadawararkii ugu dambeeyay ee ay wargaysyada kubada cagtu kaqoreensuuqa kala iibsiga.\nKooxda chelsea ayaa lagu soo waramayaa in ay ku dhawdahay in ay hesho saxiixa xiddiga weerarka uga ciyaara kooxda Ac Milan ee Gonzalo Higuain iyaga oo Alvaro Morata u diri doona dhan kale (Sun).\nDhanka kale kooxda Ac Milan ayaa ka fiirsanaysa in ay iibiso xiddiga khadka dhexe uga ciyaara ee Franck Kessie kaas oo lala xiriirinayo kooxaha Tottenham iyo chelsea laguna qiimeeyo 45 milyan oo euro (Calciomercato).\nXiddiga khadka dhexe uga ciyaara kooxda Tottenham ee Mousa Dembele ayaa lala xiriirinayaa kooxda ka ciyaara horyaalka Chinese Super League ee Beijing Sinobo Guoan (Sky Sports).\nXiddiga khadka dhexe uga ciyaara kooxda Barcelona ee Denis Suarez ayaa si aad ah ugu dhaw in uu ku biiro kooxda Arsenal (Sport).\nDhanka kale tababare Unai Emery ayaa maamulka kooxdisa u sheegay in uu doonayo in uu sii haysto ilaa dhamaadka xilli ciyaareedkan (London Evening Standard).\nKooxda Liverpool ayaan xiddiga khadka dhexe ee Adam Lallan u ogolaan doonin in uu ka tago kooxda inta lagu jiro suuqa January (Sky Sports).\nKooxaha Fenerbahce iyo Southampton ayaa dhanka kale dalabyo amaah ah ka soo gudbiyay xiddiga reer England ee Adam Lallana (Fotomac).\nXiddiga khadka dhexe ee kooxda PSG Adrien Rabiot ayaa si xor ah ugu biiri doona kooxda Barcelona dhamaadka xilli ciyaareedkan (Guardian).\nKooxda Barcelona ayaa Lionel Messi u isticmaali doonta soo xero galinta xiddiga kooxda Ajax ee Frenkie de Jong (Bleacher Report).\nKooxda chelsea ayaa ku kalsoon in ay 40 ilaa 50 Milyan oo euro ugu qancin doonto in ay Ac Milan uga hesho xiddiga khadka dhexe ee Franck Kessie iyaga oo sidoo kale heshiiska ku dari doona xiddiga Tiemoue Bakayoko (Gazzetta dello Sport).\nXiddiga diirada us aaran kooxda chelsea ee garabka uga ciyaara kooxda PSV ee Hirving Lozano ayaan ka tagi doonin kooxda inta lagu jiro suuqa Jnauary sida uu sheegay wakiilkiisa Mino Raiola (Team Talk).


Taariikhda abaalmarinta BBC ee cayaaryahanka sanadka Africa - BBC News Somali\nTaariikhda abaalmarinta BBC ee cayaaryahanka sanadka Africa\nAbaalmarinta cayaaryahanka sanadka ee Afrika waxa u codeeya taageerayaasha cayaaraha kubadda cagta ee Dunida.\nTartankan waxa daaha laga rogay 1992-kii, waxaana wakhtigaa la oron jiray xidiga sanadka ee cayaaraha Afrika ee BBC-da. Abedi Pele oo u dhashay dalka Ghana ayaa noqday cayaaryahankii ugu horeeyey ee ku guulayata abaal marinta.\nAbaal marinta ayaa marxalado kala gedisan soo martay. Waxa marka hore magacyadda cayaartoyda loo bandhigayaa weriyayaal ka soo jeeda Qaarada Afrika oo ah kuwa tabiya wararka cayaaraha.\nWaxay kaddib soo xulayaan shan cayaartoy, kuwaas oo kaddib magacyadooda loo bandhigayo taageerayaasha kubbadda cagta si ay ugu codeeyaan kan ay is leeyihiin wuu ugu wanaagsanayahay.\nKaddib qofkii guulaysto ayaa la shaacinayaa, waxaana la guddoonsiinayaa koob ay ku xusanyihiin magcyadda dadkii ka horeeyey ee tartanka ku guulaystay, magacyadaas oo ay ka mid yihiin George Weah, Didier Drogba, Jay-Jay Okocha, Yaya Toure iyo Sammy Kuffuor.\nHalkan ka akhri taarikhda Cayaaryahanadii horay ugu guulaystay abaal marintan.\n2013 Yaya Toure –Xulka Qaran ee Ivory Coast iyo kooxda Manchester City (England).\nYaya Toure oo dhaxda ka dheela ayaa shan sano oo xiriir ku soo baxay liiska cayaaryahanada codka loo qaaday, waxa uuna ugu dambeyntii abaal marinta ku guulaystay sanadkii tagay ee 2013-kii. oo uu ku soo baxay liiska waxa uu ugu dambeyntii guulaystay\nsanadkii tagay. Sanadka 2013-ka waxa uu ahaa sanad, Yaya Toure uu muujiyey cayaar wanaagsan naadiga uu u ciyaaro, waxa uu xiray goolal uu ku xiray gool ku laad yo aad u wanaagsanaa.\nWaxa uu door muhiim ah ka qaatay in kooxdiisa Qaran ee Ivory Coast u soo baxdo Tartanka kubadda cagta ee Dunida ee lagu qabtay Dalka Brazil, 20014-ka.\nWaxa uu sheegay in uu ku faraxsanyahay in uu ku guulaystay abaal marinta ‘’ waa arrin muhiiimad gaar ah ii leh, sabaabtoo ah ma ah go’aan uu gaaray maamulaha naadiga ama hoggaanka kooxda Qaran, waa go’aan ay gaareen taageerayaasha’’ ayuu yiri markii la guddoonsiiyey koobka.\n2012 Christopher Katongo –Xulka Qaran ee Zambia iyo kooxda Henan Construction ee Shiinaha\nWaa weeraryahan ka cayaara dhaxda. Waxa uu ku guulaystay abaal marinta kaddib markii uu kooxdiisa Qaran ee Zambiya uu ku hoggaamiyey guusha ay ka gaartay cayaarihii tartanka kubadda Cagta ee Qaarada Afrika. Kooxdiisu ma ahayn mid aad loo filayey in guulaysan karto balse guusheeda ayaa waxay sidoo kale ku soo beegantay sanad guuradii 20-tanaad ee ka soo wareegtay diyaaradii la dhacday kooxdii Qaran ee Zambia 1992-kii.\nChristopher Katongo wax ka tirsanyahay ciidamada Zambia. Waxa uu sheegay in guushaasi tahay mid aanu ilaabi doonin noloshiisa ‘’ Marka aad tahay Cayaartay waxaad u baahantahay in aad guul gaarto, guushana waxa uu sabab ah taageerayaasha ama dadka xiiseeya cayaaraha, kuwaas oo aqoonsaday dadaalkeyga’’ ayuu yri.\n2011 Andre Ayew –Xulka Qaran ee Ghana iyo kooxda Naadiga Marseille ee Farasiiska.\nAyew waa 21 sano jir, wuxuuna noqday cayaaryahankii ugu horeeyey oo qaada tubtii aabihii oo ku guulaysta abaal marinta. Waxa dhalay Abedi Pele oo isagu 20 sano ka hor ku guulaystay isla abaal marintan.\nAyew waxa uu sidoo kale noqday cayaaryahankii shanaad ee ka soo jeeda Ghana ee ku guulaystay abaal marinta.\nKaddib markii uu taarikh ka dhigay tartamada kubadda Cagta ee Afrika iyo tan caalamka ee 2010-kii la qabtay, Ayew waxa uu muhiimad weyn u yeeshay naadigiisa Marseille\nWaxa uu yiri ‘’ waxan dareemayaa farxad iyo filan waa, gaar ahaan marka aan eego cayaaryahanada qiimaha weyn leh ee horay ugu guulaystay Tartankan’’\n2010 Asamoah Gyan –Xulka Ghana iyo Naadiga Sunderland (England)\nGyan waxa uu ku guulaystay abaal marinta kaddib sanad aanan la ilaabi Karin oo uu door muhiim ah ka qaatay guusha ay gaartay kooxdiisa xulka Qaran ee Ghana ee Black Stars. Kooxda ayaa wareegyadda ugu dambeeyey waxay ka gaartay Tartanka kubadda cagta ee Qaarada Afrika iyo kan dunida.\nHorraantii 2010-kii waxa uu xiray saddex gool u dhaliyey kooxdiisa qaran oo gaartay finalka tartakii kubadda cagta ee Qaarada Afrika, waxaana ka guulaysatay Kooxda Masar oo qaaday koobkii 2010-kii.\nBartamihii sanadkaasi, ayuu haddana waxa uu si wanaagsan ugu cayaaray kooxda qaran markii ay gashay tartanka kubadda cagta ee Dunida . Kooxda ayaa waxa ay gaartay heerkii quarter- final-ka. Da’adiisu waxay ahayd 24 sano, waxaana uu soo jiitay dareenka caalamka.\nWuxuu helay codadkii ugu badnaa dadkii cideeyey tartanka cayaaryahanka ugu wanaagsan qaarada Afrika ee sanadkaasi 2010-kii.\n"Aad ayaan ugu faraxsanahay, weli ma aaminin in aan ku guulaystay abaal marintan’’ ayuu yiri markii la gudoonsiiyey. ‘’ wuxuu ahaa tartan adag, marka loo eego cayaaryahnada kale ee igula jirtay tartanka’’ ayuu raaciyey.\n2009 Didier Drogba –Xulka Qaran ee Ivory Coast iyo Naadiga Chelsea (England)\nKaddib dib u dhac iyo guul daro wajahday cayaaryahankan bilawgii sanadkii 2009-kii, ayaa Drogba waxa u suurtagashay in mar kale kor u soo koco. 31 gool ayuu u dhaliyey naadiga sanadkaasi,.\nWaxa uu sidoo kale ku guulaystay in xukiisa qaran ee Ivory Coast uu u soo boxo cayaaraha tartanka kunadda cagta ee lagu qaday in la qabto sanadka 2010-ka.\nWaxa uu ka guulaystay cayaaryananada kala ah Toure, Eto'o, Michael Essien iyo Tresor Mputu Mabi oo u ciyaara xulka Qaran ee Jamhuuriyada Demoqaraadiga ee Congo., kuwaas oo ku jiray liiska sanadkaasi loo soo xushay abaal marinta cayaaryahanka ugu wanaagsan Qaarada Afrika ee BBC-da.\n2008 Mohamed Aboutrika - Egypt iyo Al Ahly (Egypt)\nAboutrika wuxuu adaa laacib aad caan u ahaa asagoo qaatay in ka badan kala bar 155,000 codadkii la riday kana badiyay Amr Zaki, Drogba, Eto'o aiyo Emmanuel Adebayor oo dabadeedna sidaa ku helay abaal marinta. Waa mid ka mid ah ciyaartoyda ugu caansan looguna jeceyahay qarada asagoo sanadkii 2008 ka dhaliyaya goolka qura ee dalkiisa guushu ku raacday Cameroon ciyaarihii kama dambaysta ahaa ee Koobka Africa unasuurta galiyay Alahli inay soo gaadho Liigga horyaalada Afrika.\n2007 Emmanuel Adebayor - Togo iyo Arsenal (England)\nGool dhaliyaha dheer ee Togo wuxuu ahaa guuleyste caan ah asagoo qaatay 42% codadka asagoo ka hor maray Drogba, iyo weliba Essien, Freddie Kanoute oo reer Mali ah iyo Eto'o.\nMay 2007, wax yar kagadaal markii uu dhameeyay xilligiisii oo buuxa oo uu u ciyaarayay Arsenal, Togolese-ka waxaa lagu abaal mariyay dadaalkiisa cadcadaa – iyo goolashii uu ka dhaliyay Manchester United ciyaar ka dhacday Old Trafford iyo kuwo uu ka dhashay Milan.\nWuxuu xilli ciyaareedkii xigay kubilaabay qaab wanaagsan asagoo gacan ka geystay bixitaankii laacibkii caanka ahaa ee naadiga Thierry Henry asagoo dhashay 13 gool wixii loo gaaray dhammaadkii 2007 –isla markaana ciyaar wanaagiisu u sahashay inuu soo galo Kooxda Sharafta ee Sanadka ee PFA..\n2006 Michael Essien - Ghana iyo Chelsea (England)\nAsagoo noqdayay wixii waagaa ahaa ciyaaryahankii kubbbada cagta ee Afrikaanka ah ee ugu qaalisanaa markii uu u saxiixayay heshiiska Chelsea Agoosto 2005, Essien wuxuu bilaabay inuu gutto waajibaadkii Stamford Bridge oo buuxa sanadkii xigay.\nDurba wuxuu ku soo baxay ciyaaryahan dhexda ka dheela oo dhanka difaaca ku adag, mid isha ku haya kubadda nishaadkiisuna badan yahay- intaas oo dhan oo ahayd tayo u sahashay inuu abaal marinta BBC-da ka qaado Aboutrika, Eto'o, Drogba iyo Flavio.\nMuddo ka yar sanad markii uu Chelsea ku soo biiray, Essien wuxuu ku caawiyay kooxdaasi inay ku guuleysato Premier League –ga. Wuxuu xataa soo galay liiska yar ee 30 ciyaartooy ee lagu soo xulo Laacibka Aduunka ee FIFA ee Sanadka.\n2005 Mohamed Barakat - Egypt iyo Al Ahly (Egypt)\nBarakat wuxuu noqday ciyaartoygii reer Waqooyi Afrika ee ugu horeeyay ee magaciisa lagu soo daro abaal marinta BBC-du bixiso ee Laacibka Afrikaanka ah ee Sanadka kadib markii uu wacdaro ka dhigay Qaahira una ciyaarayay sanad Al Ahly.\nLiigoodii maxaliga ahaa ayay kusoo guuleysteen ka hor intii aysan qaadin koobka Liigga Afrka, asaga oo uu yahay Barakat kii ugu goolasha badnaa ciyaartoyda oo asagu dhashay 7 gool wuxuuna sidoo kale ku caawiyay kooxdiisa Ahly inay dhigto rikoor caalami ah oo ay noqoto koox aan laga badin 55 ciyaar oo isku xiga. wuxuu abaal marinta BBCda ka qaaday Eto'o, Essien labada ciyaartooy ee Nigeria ee Obafemi Martins iyo Jay-Jay Okocha.\n2004 Jay-Jay Okocha - Nigeria iyo Bolton Wanderers (England)\nOkocha wuxuu sii heystay abaal marinta sanad kadib. Wuxuu kabtan ka ahaa kooxda qaranka ee Nigeria asagoo soo gaarsiiyay booska saddexaad Koobka Africa sanadkii 2003 wuxuuna ku caawiyay Bolton inay soo gasho booska 8aad ee ciyaaraha Premiership-ka taasoo ahayd meeshii ugu sareysay ee ay ciyaarahaas ka gaaraan. Waxaa sidoo kale loo magacaabay ciyaartoyga isreebreebka. Ismuujinta noocaa ah ayaa u suurta galisay inuu ka badiyo Eto'o, Martins, ciyaartoyga Ghana ee Stephen Appiah iyo Drogba.\n2003 Jay-Jay Okocha - Nigeria iyo Bolton Wanderers (England)\nOkocha xilli ciyaareedkiisii buuxay ee ugu horeeyay oo qura ayaa u suurta galiyay in uu helo abaal marinta BBC-da asagoo laga hormariyay Eto'o (oo xilligaa u ciyaarayay Real Mallorca) iyo Appiah. Ciyaartiisii wacnayd ee 2002-03 ayaa usuurta galisay in si wanaagsan isha loogu hayo dabadeedna wuxuuba ciyaartii ku soo idleeyay inuu noqday ciyaartoyga naadiga ugu goolal badan markii goolashiisa laisku wada daro. Goolkiisii ugu wacnaa wuxuu ahaa mid uu ka dhaliyay meel goolka u jirta 30-yard oo uu ka dhaliyay Middlesbrough maalintii ugu dambaysay ee xilli ciyaareedka Premiership-ka taasoo kooxdiisa ku caawisay inay ku badiso 2-1 kuna sii joogto division-ka hal dhibic oo qura.\n2002 El Hadji Diouf – Xulka Qaran ee Senegal iyo Naadiga Lens ee France)/Liverpool (England)\nKaddib dhibaatooyin soo wajahay oo ku qaaday in ay hoos u dhoco heerkiisa cayaarta ayaa cayaaryahanka El Hadji Diouf waxa uu suurtagashay in uu soo bandhigo kartidiisa 2002-dii.\nWuxuu door ka qaatay kooxdiisa qaran oo tartanka kubadda cagta ee Afrika ka gaartay final-ka. Waxaase kooxda ka adkaatay kooxda Cameroon.\nDa’diisu waxa ay ahayd 21 sano. Kooxda Liverpool ayaa durbadiiba la booday oo qaadatay, iaydoo ay jirtay cabsi ah in uu noqdo xidig aad qaali u noqda oo lacag badan lagu iibsado.\n"waxa laga yaabaa in dadka qaar ay iga aaminsanyihiin wax yaaabo aanan wanaagsanayn, balse waxaan ku kalsoonahay in ay I aamineen taageerayaasha iyo dadka xiiseeya kubadda. Iyagaana sabab u ah guusha aan gaaray’’ ayuu yiri El Hadji Diouf markii la guddoonsiiyey Abaal marinta cayaaryahanka ugu wanaagsanaa qaarada Afrika ee BBC-da sanadii 2002-dii.\n2001 Samuel Kuffuor – Xulka Ghana iyo Bayern Munich (Germany)\nSammy Kuffour waxa uu gaalay guul ay yartahay cid kale oo gaartay. Wuxuu ku guulaystay Abaal marinta BBC-da isagoo ka cayaaraya Dhinaca difaaca, wuxuuna ku mutaystay guushii u soo hoyey kooxda Bayern Munich ee Jarmalka sanadii 2001-dii.\n‘’ In lagu aqoonsada cayaaryahanka ugu wanaagsan Qaarada Afrika ma ah arrin sahlan, waxayna ii tahay fursad weyn’’ ayuu yiri Sammy Kuffour markii la guddoonsiiyey abaal marinta.\nWuxuu ka adkaaday cayaaryahanada El Hadji Diouf iyo Mohamed Kallon oo kula jiray liiska cayaaryahanada loo codeynayey.\n2000 Patrick Mboma –Xulka Cameroon Kooxaha Cagliari/Parma (Italy)\nMarkii la galay qarniga cusub, waxa is badelay magaca abaal marinta oo la oron jiray Shaqasiga ugu wanaagsan Cayaaraha Qaarada Afrika ee sanadka . Patrick Mboma ayaa noqday cayaaryahankii ugu dambeeyey ee magacaasi ugu guulaysto abaal marinta.\nWuxuu ahaa Kaptanka kooxda qaran ee Cameroon, waxaana guushiisu la tilmaamayaa in ay ka dhalatay doorkii uu ku lahaa guusha ay gaartay kooxda qaran ee Cameroon sanadkaasi.\n1999 Nwankwo Kanu – Xulka Qaran ee Nigeria iyo Arsenal (England)\nNwankwo Kanu wuxuu ku guuleystay abaalmarinta BBC markii labaad sanakii 1999, laba sano kadib markii uu helay darajadiisii hore kadib markii uu dib uga soo laabtay waqti adag si uu uga ciyaaro heerka ugu sareeya mar kale – asagoo saxiixay heshiis kala dhexeeyay Arsenal oo ah ciyaaraha English Premier League bishii Febraayo.\nGool dhaliyaha dheer waxaa dhaqaatiir kusoo sheegeen inuu qabo cillad dhanka wadnaha ah wax yar kadib markii uu ku biiray Inter Milan sanadkii 1996 wuxuuna sii joogay kooxdaa caanka ah ee Talyaaniga in ka badan labo sano kadib markii qalliin lagu sameeyay laakiin asagoo un ciyaaray ciyaaro tira yar intii waqtigaa lagu jiray.\nXilligiisii ugu horeeyay ee si buuxda uu u dheelo, Kanu wuxuu ka dhaliyay daqiiqadii Chelsea gool daqiiqadii 17aad asagoo bilaabay inuu mar kale goolal dhaliyo ugana badiyo 3-2 bishii Oktobar goolka saddexaadna uu ka dhaliyay daqiiqadii ugu dambeysay.\n1997 Nwankwo Kanu – Xulka Qaran ee Nigeria iyo Internazionale (Italy)\nKanu wuxuu heshiis u saxiixay Inter Milan asagoo a yimid Ajax Amsterdam sanadkii 1996 asagoo kooxda Nigeria ugu guuleystay billad dahabi ah ciyaarihii taariikhiga ahaa ee Olombikada asbuucyo kadib, taasoo ahayd markii ugu horeysay ee Afrika ay ku guuleysato billad noocaas oo kale ah. Laakiin in wadnihiisu duleelo ayaa lagu soo sheegay wax yar kadib waxaana qalliin lagu guuleystay lagu sameeyay bishii Nofember. Bishii Abril 1997, naadigiisii ayuu ku laabtay asagoo qoyska kubbada cagtu u rajeeyeen mustaqbal wacan –maadaama uu yahay ciyaaryahan da’ yar kaasoo ku guuleystay Koobkii Yurub ee 1995 Ajaxna ay heshay fursad labaad.\nCiyaartiisii ugu horeysay waxay timid xilligii xigay laakiin intaa kadib wuxuu un ciyaaray 11 jeer -asagoo un dhaliyay hal gool – waxaana la siiyay hal fursad oo kale oo qura mar kale ka hor intii uusan aadin Arsenal Febraayo 1999.\nBillada BBC ay siisay 1997 waxaa lagu siiyay kartidiisa uu muujiyay iyo sama doonimada asagoo ciyaarta ku soo laabanayay dhibka weyn ee dhanka wadnaha asiibay kasokow.\n1996 Emmanuel Amuneke – Xulka Qaran ee Nigeria iyo Sporting (Portugal)/Barcelona (Spain)\nEmmanuel Amuneke wuxaa uu helay billada BBC kadib markii uu dhaliyay goolkii lagu soo khatimay mid ka mid ahayd guulihii dhanka kubbada cagta ahaa ee ugu diiranaa ayadoo kooxda Nigeria ay si tartiib ah ugu guuleysatay billadii dahabiga ahayd ee dal Afrikaan ah uu abid ka helo ciyaaraha Olombikada. Amuneke – oo ciyaaray ciyaar walba oo Nigeria ciyarahaa kaga qeybgalaysay ayaa goolka dhaliyay daqiiqadii 90aad kadib markii 1994 horyaalada Afrika looga badshay 2-1 ayadoo ciyaarta ay ka harsanayd 16 daqiiqo.\n1995 George Weah –Xulka Qaran ee Liberia iyo AC Milan (Italy)\nBBC abaalmarinteedu waxay ahayd mid ka mid ah kuwo badan oo George Weah uu ku guuleystay 1995 asagoo sidoo kale abaal marino ka helay Afrika iyo Yurub iyo Caalamka oo dhan ayadoo Liberia uu yahay wadanka qura ee Afrikanka ah ee helay abaal marinta sharafta leh ee Fifa.\nWuxuu uga adkaaday loolanka Paolo Maldini iyo Jurgen Klinsmann.\nWeah sanadkii 1995 wuxuu noqday laacibkii ugu goolasha badnaa ciyaaraha Champions League. Wuxuu sidoo kale ku guuleystay isla sanadkaa 1995 inuu kooxda wadankiisa ee Lone Star uu gaarsiiyo tartanka qaarada. Markii uu ka tagay Paris oo uu aaday Milan, Weah wuxuu dhaliyay 11 gool xilligii xigayna waa uu ka badiyay goolasha League-ga intaa asagoo goolal badan ka dhaliyay Verona sanadkii 1996.\n1994 Kooxda Qaranka ee Zambia\nTaariikhda kubbada cagta ee Zambia waxaa in badan wax laga qoray Abriil 1993 markii diyaarad siday kooxdaa oo u waday ciyaaro loogu soo baxayay Koobka Aduunka kana dhacaysay Senegal ay ku burburtay xeebta Gabon, taasoo ay ku nafwaayeen dhammaan 30 qof oo saarnaa oo ay kujireen 18 ka mid ah dalkaa ciyaartoydiisii ugu caansanaa ee kubbada cagta. Laakiin nasiib wanaag ciyaartoygii taariikhda Zambia ugu caansanaa Kalusha Bwalya ayaan diyaaradaas saarnayn asagoo si toos ah u imaan lahaa Dakar maadaama uu ka soo laabanayay Yurub oo uu uga ciyaari jiraya PSV Eindhoven.\nLaakiin sida kooxda Zambia ay uga soo kabatay musiibataa weyn oo wadankooda ay mid ku kalsoon uga dhigtay ma aysan halmaamin dadkii ugu codeeyay abaalmarinta BBC-da.\nFrankie Fredericks weligiiba caanka ahaa wuxuu noqday orodyahankii ugu horeeyay eek u guuleysta abaalmarinta BBC ee Shakhsiga Ciyaartoyga ah ee Sanadka alyacni BBC's Sports Personality of the Year award kadib markii uu noqday horyaalkii caalamiga ahaa ee Namibia ee ugu horeeyay, saddex sano un kadib markii dalkaasii helay madax bannaanidiisa. Asagoo sanadkaa Horyaalada Orodyahanada Caalamka tartankooda uga qeybqaadanayay gudaha Stuttgart, Fredericks wuxuu uga qaaday John Regis iyo Carl Lewis oo u ordayay Great Britain asagoo dhigay rikoor ah 19.85 il biriqsi.\n1992 Abédi Pelé – Xulka Qaran ee Ghana iyo Marseille (France)\nAbedi Pele wuxuu ku guuleystay Abaalmarinta Sanadka ee Xiddigga Isboortiga Afrika ee BBC ee abid ugu horeysay sanadkii 1992 asagoo markaa u dheelayay naadi Faransiis ah oo layiraahdo Marseille. Wuxuu sidoo kale hal yey ka ahaa kooxdii Ghana ee gaadhay ciyarihii kama dambaysta ee Koobka Afrika ee 1992 ka dhacay Senegal, balse Ivory Coast ay ugaga badisay rigooreyaasha.\nWaxaa loo magacaabay inuu yahay ciyaartoyga ugu wanaagsan ee is reebreebka ee isreebreebka asagoo lahaa goolasha ugu sareeya-waa intii uu u ciyaarayay Marseille.\nSanadkaa dabayaaqadiisii, xiddiggaa Marseille wuxuu mar kale u dabbaal dagayay rikoorkiisa dhanka Faransa ah maadaama uu dhigay guushiisii league-ga ee afaraad ee tooska ahayd aygoo afartuba ay isku xigeen.\nAyagoo ku daysanayay Pele, ayaa Marcel Desailly iyo Basile Boli – oo dhammaan asal kuleh Afrika waxay bilaabeen xilli ku dhammaaday guusha Marseille maadaama ay uga adkaadeen Milan ciyaarihii kama dambaysta ahaa sanadkii 199.


Madaxweyne Ku xigeenka Maamulka Gobalada Dhexe Ee Ahlusuna Ayaa Xabsigii Lagasiidaayey – STAR FM SOMALIA\nC/laahi Xersi Daacad Diirshe oo ka mid ah Madaxweyne ku xigeenadii Ahlu Sunna ay kaga dhawaaqeen Magaalada Dhuusamareeb ee Gobolka Galgaduud, ayaa waxa uu dib u helay xuriyadiisa, kadib markii maalmihii lasoo dhaafay uu ku xirna Magaalada Cadaado.\nMasuulkaan ayaa sheegay sababta xarigiisa inay tahay arin qalad ah, maadaama uu ka hadlay fekerkiisa, balse sida uu sheegay uusan isaga hubeysnayn.\nWaxa kale uu eedeeyay Maamulka Galmudug oo uu sheegay inay ka xadgudbeen shaqsiyadiisa, islamarkaana uu arintaasi aad uga xun yahay.\nMasuulkaan ka tirsan Ahlu Sunnada ku sugan Dhuusamareeb, ayaa sheegay lagu xiray Magaalada Cadaado, kadib markii Warbaahinta uu dhaleeceen kala duwan uga jeediyay Maamulka Galmudug.\nGalmudug ilaa hada kama aysan hadlin sababta ka dambeysay xariga masuulkaan.